sagorsarker/bangla-wikipedia huggingface dataset:
প্রাচ্যনাট

প্রাচ্যনাট হলো বাংলাদেশের একটি নাট্যদল। ১৯৯৭ সালের ২১শে ফেব্রুয়ারী এর যাত্রা শুরু হয়। যার নামকরণ করেছিলেন বাংলাদেশের কিংবদন্তি নাট্যকার সেলিম আল দীন।
প্রতিষ্ঠাকাল থেকে পঁচিশ বছরে প্রচ্যনাট পনেরোটি পূর্ণদৈর্ঘ্য নাটক মঞ্চস্থ করেছে। এর মধ্যে দুটি নাটক প্রচ্যনাটের সদস্যদের রচিত। একটি নাটক ব্রিটিশ নাট্যকার রবার্ট বল্টের "এ ম্যান ফর অল সেসন্স"-এর অনূদিত সংস্করণ। আরেকটি নাটক ইউজিন আয়োনেস্কোর "রহিনসার্স" অবলম্বনে গন্ডার। ২০০৯ সালে প্রচ্যনাট রবীন্দ্রনাথ ঠাকুরের প্রতীকী নাটক রাজা এবং অন্যান্য-এর আধুনিক সংস্করণ মঞ্চস্থ করে। একই বছরে প্রচ্যনাট হেনরিক ইবসেনের পুনর্জন্ম নাটক মঞ্চস্থ করে। ইউজিন ও'নিলের লেখা "টি হাইর্য় আপে" নাটকটি বার্কার বাকুলের নির্দেশনায় মঞ্চস্থ হয়েছে। আজাদ আবুল কালামের নির্দেশনায় ও মুরাদ খানের রচনায় কইন্না নাটকটি মঞ্চস্থ হয়েছে। এর গল্প বাংলাদেশের উত্তর-পশ্চিমাঞ্চলের ‘কইন্নাপীর’ সম্পর্কিত একটি কিংবদন্তির ওপর ভিত্তি করে তৈরি। এছাড়া প্রচ্যনাট কাজী তৌফিকুল ইসলাম ইমনের নির্দেশনায় মনোজ মিত্রের লেখা "কিনু কাহারের থেটার" নাটকটি পরিবেশন করেছে। ২০১০ সালে প্রচ্যনাট আর্নল্ড ওয়েসকারের নাটকের অনুবাদ "মায়ের মুখ" মঞ্চস্থ করে। ২০১৪ সালে প্রচ্যনাট আজাদ আবুল কালামের রচনা ও পরিচালনায় "ট্রাজেডি অব পলাশবাড়ী" নাটকটি মঞ্চস্থ করে।
প্রচ্যনাটের একটি সংগীত দল রয়েছে। প্রাচ্যনাট মুসিকেল এনসিম্বলে হল একটি সংগীত দল, যার সদস্যসংখ্যা নির্দিষ্ট নয়। এর সদস্যরা মূলত সংগীত দক্ষতা সম্পন্ন নাট্যশিল্পী, তবে তারা পেশাদার সংগীতশিল্পী নন। ২০০২ সালে এই দলের প্রথম পরিবেশনা হয়েছিল। এটি মূলত বাংলাদেশের ও পশ্চিমবঙ্গের লোকসংগীতে বিশেষ পারদর্শী এবং প্রচ্যনাটের বিভিন্ন নাটকের জনপ্রিয় গান পরিবেশন করে। যেমন "এ ম্যান ফর অল সেসন্স" নাটকের গান মাটিতে মিলে মাটির মানুষ এবং "সার্কাস সার্কাস" ও "কইন্না" নাটকের অন্যান্য গান।
এই সংগীত দল তাদের প্রযোজনা ফুল, পাখি ও নদীর গান (ফুল, পাখি ও নদীর সংগীত) নিয়ে নেপালের কাঠমাণ্ডুতে সফর করে। ২০০৯ সালের জুলাই মাসে বিদায়ী বাংলাদেশি রাষ্ট্রদূত ইমতিয়াজ আহমেদের আমন্ত্রণে অনুষ্ঠিত পাঁচ দিনের এই সফর ছিল । পরিবেশিত গানের মধ্যে শাহ আবদুল করিমের "ঝিলমিল ঝিলমিল" গানসহ নতুন কিছু সুরারোপিত গানও অন্তর্ভুক্ত ছিল। দ্য হিমালয়ান টাইমস-এর এক পর্যালোচনায় উল্লেখ করা হয় "অধিকাংশ গানেই ছিল নৃতাত্ত্বিক লোকসংগীতের ছোঁয়া এবং সংগীতশিল্পীরা ঐতিহ্যবাহী ও আধুনিক বাদ্যযন্ত্র ব্যবহার করেছেন।"
মনিকা শর্মা

মনিকা শর্মা (জন্ম: ১৫ সেপ্টেম্বর ১৯৯৭) একজন ভারতীয় মডেল, টেলিভিশন এবং চলচ্চিত্র অভিনেত্রী। তিনি কালারস টিভির পৌরাণিক ধারাবাহিক "শ্রীমদ ভাগবত মহাপুরাণে" দেবী গঙ্গার চরিত্রে অভিনয় করেছিলেন। 
২০১৫ সালে, শর্মা অ্যান্ডটিভি চ্যানেলে সম্প্রচারিত ধারাবাহিক "দিল্লি ওয়ালি ঠাকুর গার্লস" -এর মাধ্যমে তার টেলিভিশন জগিতে আত্মপ্রকাশ করেন। তিনি এর পরে কালারস টিভির "নাগিন ২" ধারাবাহিকে এক সহায়ক চরিত্রে অভিনয় করেছিলেন। ২০১৮ সালে, তিনি কালারস টিভির "সাসুরাল সিমার কা" ধারাবাহিকে অভিনয় করেছিলেন এবং চ্যানেলের ভৌতিক অতিপ্রাকৃত পরবভিত্তিক ধারাবাহিক "কৌন হ্যায়?" -এর একটি পর্বে অভিনয় করেছিলেন। শর্মা পরবর্তীতে স্টার প্লাসের "কসৌটি জিন্দগি কে" এবং অ্যান্ডটিভির "বিক্রম বেতাল কি রহস্য গাথা" ধারাবাহিকে একটি ছোট চরিত্রে অভিনয় করেন। ২০১৯ সালের এপ্রিল সালে, তিনি স্টার ভারত -এর ধারাবাহিক "প্যার কে পাপড়" -এ অভিনয় করার প্রস্তাব পেয়েছিলেন।
২০১৯ সালে তিনি দঙ্গল টিভির ধারাবাহিক "এক ইচ্ছাধারী কি দাস্তান" -এ শিবিকার ভূমিকায় অভিনয় করেছিলেন।
জ্যোশনা সবর

জ্যোশনা সবর (জন্ম: ২৫ অক্টোবর ২০০৮, ওড়িশা) একজন ভারতীয় ভারোত্তোলক, তিনি ৪০ কেজি বিভাগে ভারোত্তোলন প্রতিযোগিতায় অংশগ্রহণ করেছেন এবং আন্তর্জাতিক প্রতিযোগিতায় দেশের প্রতিনিধিত্ব করেছেন।
২০২৪ সালের মে মাসে, ২০২৪ যুব বিশ্ব ভারোত্তোলন চ্যাম্পিয়নশিপে জ্যোশনা সবর ৪০ কেজি বিভাগে ভারতের হয়ে রৌপ্য জিতেছিলেন।
তিনি কাতারের দোহায় অনুষ্ঠিত এশিয়ান যুব গেমসে এশিয়ান যুব রেকর্ড ভেঙেছিলেন, ৪০ কেজি বিভাগে তিনি মোট ১৩৫ কেজি উত্তোলন করেছিলেন।
জ্যোশনা সবরের জন্ম ওড়িশার গজপতি জেলার পেকাটা নামক একটি প্রত্যন্ত গ্রামে। তাঁর বাবা ও মায়ের নাম যথাক্রমে কীর্তন সবর এবং গাছমেরি সবর। তাঁর স্কুলের শিক্ষকরা তাঁর ক্রীড়া প্রতিভাকে আবিষ্কার করেছিলেন।
২০১৮ সালে জ্যোশনা সবরকে টেনভিক স্পোর্টস ওয়েটলিফটিং উচ্চ দক্ষতা কেন্দ্রে যোগদানের জন্য নির্বাচিত করা হয়েছিল। তিনি একই সাথে কলিঙ্গ ইনস্টিটিউট অফ সোশ্যাল সায়েন্সেসে নিজের পড়াশোনা চালিয়ে যান।
ভুবনেশ্বরের টেনভিক উচ্চ দক্ষতা কেন্দ্রে রবি কুমার কতুলুর অধীনে জ্যোশনা সবর প্রশিক্ষণ নেন। তিনি রাজ্য এবং জাতীয় পর্যায়ে বেশ কয়েকটি পদক জিতেছেন। ২০২৩ খেলো ইণ্ডিয়া যুব গেমসে ৪০ কেজি বিভাগে সোনা জেতার সময় তিনি স্ন্যাচে ৬০ কেজি ওজন তুলে নতুন জাতীয় রেকর্ড গড়েন।
২০২৩ সালের মে মাসে, খেলো ইণ্ডিয়া উদ্যোগের প্রতিভা সনাক্তকরণ ও উন্নয়ন কমিটি জ্যোশনা সবরকে ভারোত্তোলকদের মধ্যে খেলো ইণ্ডিয়া অ্যাথলিট মনোনীত করে, যার ফলে তিনি প্রশিক্ষণ এবং প্রতিযোগিতায় সহায়তা পেয়েছেন।
২০২৩ সালের যুব বিশ্ব ভারোত্তোলন চ্যাম্পিয়নশিপের ৪০ কেজি বিভাগে জ্যোশনা সবর একটি ব্রোঞ্জ (সামগ্রিক) এবং একটি রৌপ্য (স্ন্যাচ) জিতেছিলেন।
২০২৪ সালের যুব বিশ্ব ভারোত্তোলন চ্যাম্পিয়নশিপের ৪০ কেজি বিভাগে তিনি দুটি রৌপ্য (সামগ্রিক এবং স্ন্যাচ) জিতেছিলেন।
এলিনর টমলিনসন

এলিনর মে টমলিনসন (জন্ম ১৯ মে ১৯৯২) একজন ইংরেজ অভিনেত্রী। তিনি "অ্যাঙ্গাস, থংস অ্যান্ড পারফেক্ট স্নগিং" (২০০৮), "জ্যাক দ্য জায়ান্ট স্লেয়ার" (২০১৩), "কোলেট" (২০১৮) এবং "লাভ ওয়েডিং রিপিট" (২০২০) সহ অনেকগুলো চলচ্চিত্রে অভিনয় করেছেন। এছাড়াও তিনি বিবিসি ওয়ান সিরিজ "দ্য হোয়াইট কুইন" (২০১৩), "পোলডার্ক" (২০১৫–২০১৯), "দ্য আউটলজ" (২০২১) এবং "ওয়ার অফ দ্য ওয়ার্ল্ডস" (২০১৯)-এর শ্রেষ্ঠাংশে অভিনয় করেছেন।
টমলিনসন ইংল্যান্ডের লন্ডনে জন্মগ্রহণ করেছেন। শৈশবে তিনি তার পরিবারের সাথে ইস্ট রাইডিং অফ ইয়র্কশায়ারের বেভারালিতে চলে আসেন এবং সেখানে বেভারলি হাই স্কুলে পড়াশোনা করেন। তার মা জুডিথ হিবার্ট একজন গায়িকা এবং বাবা ম্যালকম টমলিনসন একজন অভিনেতা এবং ঘোড়দৌড়ের ধারাভাষ্যকার। তার ভাই রস টমলিনসনও (জন্ম ১৯৯৪) একজন অভিনেতা।
কৌপীনম

কৌপিনম, কোভানাম, ল্যাঙ্গোটি , কৌপীন, ল্যাঙ্গোট, অথবা লঙ্গুটি হল একটি কটিদেশ বস্ত্র যা ভারতীয় উপমহাদেশের পুরুষরা অন্তর্বাস হিসেবে পরিধান করে। দক্ষিণ এশিয়ায় ব্যায়াম বা লড়াই করার সময় "পেহলওয়ানরা" (কুস্তিগীররা) তাদের "দঙ্গলে" বা আখড়ায় এটি সাধারণত পরে। এটি মূলত একটি আয়তাকার কাপড়ের টুকরো যা নিম্নাঙ্গ ঢেকে রাখার জন্য ব্যবহৃত হয়, কাপড়ের চার প্রান্ত সুতা বা দড়ি দিয়ে সংযুক্ত থাকে, যা কোমরের চারপাশে এবং পায়ের মাঝখানে বাঁধার জন্য ব্যবহৃত হয়।
নাগা সাধুরা বা বাবারা ছোট ধরণের কৌপিন ব্যবহার করেন যেটাতে নিতম্ব প্রায় উন্মুক্তই থাকে, এটি "কুপিস" নামেও পরিচিত।
এটি এখনও গ্রামীণ ভারতে "কালারিপায়াত্তু" (যুদ্ধপ্রিয় বা মার্শাল শিল্পী), দেহরক্ষী ("অঙ্গরক্ষক") এবং কুস্তিগীরেরা (পালোয়ান বা "পেহেলওয়ান") ব্যাপকভাবে ব্যবহার করে, বিশেষ করে "মল্ল-যুদ্ধ" এবং মধ্যযুগীয় মুষ্টিযুদ্ধ (পশ্চিম এশিয়া এবং দক্ষিণ এশিয়ার এক ধরণের লড়াই) খেলায়। এটি ফিটনেস প্রশিক্ষণ এবং ক্রীড়া প্রশিক্ষণের ("অনুশীলন") সময়ও পরা হয়; পুরুষরা যে কোনও ধরণের শারীরিকভাবে চাপযুক্ত কার্যকলাপ এবং কৃষিকাজের মতো ওজন তোলার সময় এটি পরেন।
ল্যাঙ্গোট হল পুরুষদের জন্য একটি ক্রীড়া সরঞ্জাম এবং অন্তর্বাস, যা চিরাচরিত ভারতীয় কুস্তি এবং "কাবাডির" মতো প্রায় প্রতিটি ধরণের শারীরিকভাবে চাপযুক্ত খেলার সাথে যুক্ত। এটি প্রাচীনকাল থেকে অনুশীলন এবং সেই খেলার সময় সহায়ক ব্যক্তি এবং ক্রীড়াবিদরা পরে আসছে, যেমন অধুনা জিম শর্টস এবং জক ব্রিফের সমসাময়িক ব্যবহারের অনুরূপ। কুস্তিগীর এবং দেহরক্ষীরা তাদের যৌনাঙ্গ রক্ষা এবং সহায়তা করার জন্য পেটের নীচে বা তলপেটে একটি পেটের সুরক্ষাও পরেন।
হিন্দু ধর্মগ্রন্থের "সাম বেদের" একটি শ্লোক থেকে স্পষ্ট যে কৌপিনম হল ক্রীড়া পোশাকের একটি অতি প্রাচীন রূপ এবং এটি প্রাথমিক বৈদিক যুগ (২০০০-১৫০০ খ্রিস্টপূর্বাব্দ) থেকে ব্যবহৃত হয়ে আসছে। হিন্দু দেবতা শিবের ভক্তরা কৌপিনম পরতেন বলে জানা গেছে।
হিন্দুদের কাছে তপস্যার সাথে এর ধর্মীয় তাৎপর্য জড়িত। "ভাগবত পুরাণে" বলা হয়েছে যে একজন প্রকৃত তপস্বীর কৌপিন ছাড়া অন্য কিছু পরা উচিত নয়। কখনও কখনও স্বয়ং দেবতা শিবকে কৌপিন পরিহিত অবস্থায় চিত্রিত করা হয়। পালানি এবং হনুমানের দেবতা মুরুগান এই পোশাকটি পরেছিলেন বলে জানা যায়। ল্যাঙ্গোট বা কৌপিন ব্রহ্মচর্যের সাথে সম্পর্কিত। আদি শঙ্কর তপস্যার তাৎপর্য তুলে ধরার জন্য "কৌপিন পঞ্চকম" নামে একটি শ্লোক রচনা করেছিলেন। বিখ্যাত মহারাষ্ট্রীয় সন্ত সমর্থ রামদাস এবং তামিল ঋষি রমণ মহর্ষিকে বহু ছবিতে কৌপিন পরিহিত অবস্থায় দেখা গিয়েছে।
পুরাতন "কাপিনিয়ম" রূপটি বর্তমানের "ল্যাঙ্গোটা" বা "ল্যাঙ্গোটি" থেকে আলাদা, যা সেলাই করা হয় এবং নিতম্ব ঢেকে রাখে। "আখড়ার দঙ্গলে" এটি অন্তর্বাস হিসেবে পরা হত। এটি এখন প্রধানত পুরুষরা ব্যায়াম এবং অন্যান্য তীব্র শারীরিক খেলা, বিশেষ করে কুস্তিতে, হার্নিয়া এবং হাইড্রোসিল রোগ প্রতিরোধের জন্য ব্যবহার করে।
কটিবস্ত্রটি প্রায় ৩" চওড়া এবং ২৪" লম্বা একক সুতি কাপড়ের তৈরি। এটি প্রথমে পায়ের মাঝখানে রাখা হয় এবং তারপর খুব শক্ত করে কোমরের চারপাশে জড়িয়ে দেওয়া হয়।
১৯৪২, ১৯৬৭–১৯৭১, ১৯৬৭, ১৯৯৪, ২০০৩, ২০১৬ এবং ২০১৮ সালের চলচ্চিত্র সহ দ্য জঙ্গল বুক প্রধান নায়ক মোগলি একটি ল্যাঙ্গট পরেছিল।
ধর্মীয় অন্তর্বাস অনেক মর্মন পরিধান করে
ইন্ডিয়ানা ইভানস

ইন্ডিয়ানা রোজ ইভানস (জন্ম ২৭ জুলাই ১৯৯০) একজন অস্ট্রেলীয় অভিনেত্রী। তিনি "হোম অ্যান্ড অ্যাওয়ে"-এ ম্যাটিল্ডা হান্টার, "এইচটুও: জাস্ট অ্যাড ওয়াটার"-এ বেলা হার্টলি এবং ""-এ এমা চরিত্রে অভিনয়ের জন্য পরিচিত।
পাঁচ বছর বয়স থেকেই ইভানস অভিনেয়র প্রতি আগ্রহ দেখানো শুরু করেন। সাত বছর বয়স থেকে তিনি পর্যায়ক্রমে ব্যালে, জ্যাজ এবং ট্যাপ প্রশিক্ষণ নেন।
"হোম অ্যান্ড অ্যাওয়ে"-তে কাজ করার আগে ইভানস নিউটাউন হাই স্কুল অফ দ্য পারফর্মিং আর্টসে ভর্তি হয়েছিলেন, কিন্তু তার অভিনয় পেশায় আরও বেশী মমনোযোগ দেওয়ার জন্য ভর্তির দুই সপ্তাহ পরেই স্কুল ছেড়ে দেন। এরপর তার ১৫ বছর বয়স পর্যন্ত তিনি একটি করেসপন্ডেন্স কোর্সে অধ্যয়নরত ছিলেন।
অনিতা শর্মা (নৃত্যশিল্পী)

অনিতা শর্মা (জন্ম:১ মার্চ ১৯৬৯) ভারতের আসামের একজন সত্রীয়া নৃত্যশিল্পী। তিনি অসমীয়া লোকসংস্কৃতি এবং সত্রীয়া নৃত্যধারার উপর ব্যাপক গবেষণা করেছেন। ২০১৪ সালে, তিনি সত্রীয়া নৃত্যের জন্য সঙ্গীত নাটক আকাদেমি পুরস্কার পেয়েছিলেন।
অনিতা শর্মার জন্ম ১৯৬৯ সালের ১ মার্চ আসামের ডিব্রুগড়ে। ছোটবেলা থেকেই তিনি ভারতীয় ধ্রুপদী নৃত্যের প্রতি আগ্রহী ছিলেন। মাত্র সাত বছর বয়সে তিনি সত্রীয়া শেখা শুরু করেন। তিনি প্রথমে রোসেশ্বর সাইকিয়া বয়ানের অধীনে এবং পরে যতীন গোস্বামীর অধীনে সত্রীয়া নৃত্যে প্রশিক্ষণ নেন। তিনি গরিমা হাজারিকা এবং কেলুচরণ মহাপাত্রের কাছে ওড়িশি নৃত্যের প্রশিক্ষণও নিয়েছেন। তিনি অসমীয়া সাহিত্যে স্নাতকোত্তর ডিগ্রি অর্জন করেছেন।
অনিতার স্বামীর নাম সমর শর্মা। তাঁর মেয়ে আরহি কৌশিকও একজন সত্রীয়া এবং ওড়িশি নৃত্যশিল্পী।
গৌহাটি বিশ্ববিদ্যালয় থেকে অসমিয়া সাহিত্যে স্নাতকোত্তর ডিগ্রিধারী অনিতা সত্রীয়া নৃত্যধারার উপর ব্যাপক গবেষণা করেছেন এবং গবেষণার ফলাফলকে তাঁর নৃত্য পরিকল্পনায় ব্যবহার করেছেন। তিনি দূরদর্শনের 'এ' গ্রেড শিল্পী এবং ভারতীয় সাংস্কৃতিক সম্পর্ক পরিষদের একজন তালিকাভুক্ত শিল্পী। তিনি 'অনুনাদ' পত্রিকায় নৃত্যের উপর বেশ কয়েকটি প্রবন্ধও লিখেছেন।
অনিতা ভারতের প্রধান নৃত্য উৎসব যেমন খাজুরাহো নৃত্য উৎসব, কোনার্ক নৃত্য উৎসব, দিল্লি আন্তর্জাতিক শিল্প উৎসব, ভারতীয় নৃত্য উৎসব এবং ভাগ্যচন্দ্র জাতীয় ধ্রুপদী নৃত্য উৎসবে নৃত্য পরিবেশন করেছেন। এছাড়াও সঙ্গীত নাটক আকাদেমির অধীনে তিনি দেশের বিভিন্ন স্থানে নৃত্য পরিবেশন করেছেন। তিনি ভারতীয় সাংস্কৃতিক সম্পর্ক পরিষদের মাধ্যমে ভারতের বাইরে বিভিন্ন স্থানে নৃত্য পরিবেশন করেছেন, যার মধ্যে রয়েছে সিডনি ডান্স ফেস্টিভ্যাল এবং নিউ ইয়র্কের ইরেজিং বর্ডারস অ্যাণ্ড ড্রাইভ ইস্ট ফেস্টিভ্যাল।
অনিতা গুয়াহাটিতে "অভিনয় নৃত্য একাডেমি"র প্রতিষ্ঠাতা পরিচালক, সেখানে তিনি সত্রীয়া নৃত্যের প্রশিক্ষণ প্রদান করেন এবং প্রতি বছর 'পরম্পরা নৃত্য ও সঙ্গীত উৎসব' আয়োজন করেন। ২০১০ সালে, অনিতা এবং তাঁর স্বামী সামাদ পরম্পরা উৎসব শুরু করেন।
"সত্রীয়া নৃত্যে আসামের লোকজ উপাদানের বিভিন্ন রূপ" বিষয়ের উপর গবেষণা করার জন্য ভারত সরকারের সংস্কৃতি বিভাগের মানবসম্পদ উন্নয়ন মন্ত্রণালয় অনিতাকে দুই বছরের জুনিয়র ফেলোশিপ প্রদান করে। তিনি সঙ্গীত নাটক আকাদেমির সত্রীয়া কেন্দ্রের অধীনে আসামের একটি অনন্য সাংস্কৃতিক ঐতিহ্য "ওজাপালি" নিয়ে গবেষণাও পরিচালনা করেছিলেন।
২০১২ সালে, ভুবনেশ্বরে আন্তর্জাতিক নৃত্য কংগ্রেসের সময়, অনিতাকে "নৃত্য বিদুষী" উপাধি দিয়ে সম্মানিত করা হয়েছিল। ২০১৩ সালে, তিনি ভুবনেশ্বরের দেবদাসী জাতীয় নৃত্য উৎসব কমিটি দ্বারা প্রদান করা দেবদাসী পুরস্কার লাভ করেন। ২০১৪ সালে, অনিতা শর্মা সত্রীয়া নৃত্যের জন্য সঙ্গীত নাটক আকাদেমি পুরস্কার পেয়েছিলেন। তিনি ২০২৪ সালে পঙ্কজ চরণ ওড়িশি রিসার্চ ফাউণ্ডেশনের মাহারী পুরস্কার লাভ করেন।
কমল কুমারী বড়ুয়া

কমল কুমারী বড়ুয়া (অসমীয়া : কমল কুমাৰী বৰুৱা) (১৮৯৯ - ১৯৭৮) ছিলেন আসামের ঠেঙ্গালের খঙ্গিয়া বড়ুয়া পরিবারের মা ও কর্ত্রী। তিনি বোরেলেঙ্গি সাতরাতে মহেন্দ্রনাথ মহন্ত এবং স্বর্ণলতা মহন্তের ঘরে জন্মগ্রহণ করেন। ১৯১৭ সালে, তিনি খোঙ্গিয়া বড়ুয়া পরিবারের শিবপ্রসাদ বড়ুয়াকে বিয়ে করেন। এই পরিবারটি অসমীয়া সংস্কৃতি ও ঐতিহ্যের ভাণ্ডার এবং অসমীয়া স্বার্থের সমর্থক হিসেবে আবির্ভূত হয়েছিল। বিখ্যাত ভারতীয় উদ্যোক্তা, চা চাষী এবং সমাজসেবক হেমেন্দ্র প্রসাদ বড়ুয়া ছিলেন তাঁর পুত্র।
১৯৩৮ সালে কমল কুমারীর স্বামীর মৃত্যুর পর, তাঁকে একাই বিশাল ঠেঙ্গাল পরিবার পরিচালনা করতে হয়েছিল। তাঁদের চা-বাগান চালানো থেকে শুরু করে তাঁর সন্তানদের জন্য পারিবারিক সম্পত্তি রক্ষণাবেক্ষণের ব্যবস্থাও তিনিই করেছিলেন। যে সময়ে নারীরা পুরুষ-আধিপত্যপূর্ণ বাণিজ্য জগতে প্রবেশ করতে অক্ষম বলে বিবেচিত হতেন, সেই সময় তিনি নিজে নিজে ইংরেজির পাশাপাশি চা শিল্পে নিজেকে শিক্ষিত করেছিলেন এবং দক্ষতার সাথে এটি পরিচালনা করেছিলেন।।
১৯৯০ সালে, তাঁর স্নেহময় স্মৃতিতে কমল কুমারী ফাউণ্ডেশন বা কে কে ফাউণ্ডেশন প্রতিষ্ঠিত হয়। ১৯৯১ সাল থেকে শিল্প, সংস্কৃতি ও সাহিত্য এবং বিজ্ঞান ও প্রযুক্তি ক্ষেত্রে অসামান্য অবদানের জন্য ব্যক্তি বা গোষ্ঠীকে কমল কুমারী জাতীয় পুরস্কার প্রদান করে আসছে। ফাউণ্ডেশনটি যে অন্য পুরস্কারটি প্রদান করে আসছে তা হল সাংবাদিকতায় শিব প্রসাদ বড়ুয়া জাতীয় পুরস্কার। বিজ্ঞান ও প্রযুক্তি, সাংবাদিকতা এবং শিল্প ও সংস্কৃতির জন্য কমল কুমারী জাতীয় পুরস্কার-২০১২তে ভূষিত হয়েছেন যথাক্রমে বিশিষ্ট বিজ্ঞানী অধ্যাপক ধীরাজ বোরা, অসমীয়া পাক্ষিক পত্রিকা প্রান্তিক, সুপরিচিত শাস্ত্রীয় নৃত্যশিল্পী প্রয়াত পুষ্প ভূঁইয়া (মরণোত্তর) এবং ঐশ্বর্য পি কনওয়ার।
রোজি হান্টিংটন-হোয়াইটলি

রোজি অ্যালিস হান্টিংটন-হোয়াইটলি (জন্ম ১৮ এপ্রিল ১৯৮৭) একজন ইংরেজ মডেল এবং অভিনেত্রী। তিনি ভিক্টোরিয়াস সিক্রেটের জন্য কাজ করার জন্য সর্বাধিক পরিচিত। সেখানে তিনি তাদের ব্র্যান্ড "এঞ্জেলস"-এর একজন ছিলেন, বারবেরির ২০১১ সালের ব্র্যান্ড ফ্র্যাগরেন্স বারবেরি বডির কেন্দ্রীয় মডেল হিসেবে মার্কস অ্যান্ড স্পেন্সারের সাথে তার কাজ এবং ডেনিম-কেন্দ্রিক ফ্যাশন ব্র্যান্ড পেইজ-এর সাথে শৈল্পিক সহযোগিতার জন্যও তিনি পরিচিত।
অভিনেত্রী হিসেবে তিনি ২০১১ সালের চলচ্চিত্র "ট্রান্সফরমার্স: ডার্ক অফ দ্য মুন"-এ কার্লি স্পেন্সার চরিত্রে এবং ২০১৫ সালের চলচ্চিত্র ""-এ দ্য স্প্লেনডিড অ্যাঙারাড চরিত্রে সহায়ক ভূমিকায় অভিনয় করেছেন।
চিলির কৃষির ইতিহাস

চিলির কৃষি একটি দীর্ঘ ইতিহাস বহন করে যা প্রাক-হিস্পানিক সময়ে ফিরে যায়। আদিবাসীরা বিভিন্ন ধরনের কৃষি চর্চা করত, আটাকামা মরুভূমির ওয়াসিস থেকে দক্ষিণের গুয়াইতেকাস দ্বীপপুঞ্জ (৪৩° দক্ষিণ) পর্যন্ত। জনবহুল মাপুচে ভূমিতে আলু প্রধান খাদ্য ছিল। বিভিন্ন আদিবাসী গোষ্ঠী লামা ও চিলিহুয়েকে পালনের চর্চা করত।
স্প্যানিশদের আগমনের ফলে অনেক অঞ্চলে স্থানীয় কৃষি ব্যাহত হয়, কারণ আদিবাসী জনসংখ্যা হ্রাস পায় এবং খনিশিল্প গুরুত্ব পেতে থাকে। দক্ষিণ-মধ্য চিলির মাপুচেরা স্প্যানিশদের কাছ থেকে ভেড়া, গম এবং ঘোড়া গ্রহণ করে। স্প্যানিশদের দক্ষিণ চিলির বিস্তৃত অঞ্চল থেকে বিতাড়িত হওয়ার ফলে কেন্দ্রীয় চিলিতে বসতি স্থাপন ও শোষণ বৃদ্ধি পায়, যেখানে ১৭শ শতকে পশুপালন স্প্যানিশ-শাসিত অঞ্চলের প্রধান কৃষি কার্যক্রমে পরিণত হয়। পশুপালনের পাশাপাশি আঙ্গুরক্ষেত্রও গুরুত্বপূর্ণ হয়ে ওঠে। এই সময়ে কেন্দ্রীয় চিলিতে ব্যাপক বনাঞ্চল অগ্নিসংযোগের মাধ্যমে পরিষ্কার করা হয়। বিপরীতে, দক্ষিণ চিলির উন্মুক্ত প্রান্তরগুলি পুনরায় বনভূমিতে পরিণত হয়, কারণ স্প্যানিশদের দ্বারা আনা রোগ এবং যুদ্ধের ফলে আদিবাসীদের সংখ্যা কমে যায়।
১৮শ শতকে পেরু রপ্তানির জন্য গম ও ওয়াইন উৎপাদনের উত্থান ঘটে।
যদিও স্বাধীনতা যুদ্ধ এবং ডাকাতদলের কারণে অনেক কৃষিজমি ধ্বংস হয়, তবে চিলির কৃষি দ্রুত পুনরুদ্ধার হয় এবং নতুন জমিগুলো চাষের আওতায় আসে। এই উন্নয়ন, অন্যান্য কারণের পাশাপাশি, স্বাধীন মাপুচেদের সাথে দ্বন্দ্বের জন্ম দেয়। ১৮৮৩ সালে পুরো আরাউকানিয়া বিজয় লাভের পরবর্তী কয়েক দশকে অঞ্চলটি "চিলির শস্যভাণ্ডার" নামে পরিচিত হয়। ভূমিহীন মাপুচেরা ছোট প্লট বা পার্বত্য অঞ্চলে সীমাবদ্ধ হয়ে পড়ে, যেখানে তাদের পশুপালনের ফলে গুরুতর মাটির ক্ষয় ঘটে। চিলি এবং বিদেশি বসতিদের এককৃষিভিত্তিক গম চাষ এবং বন নিধনও মারাত্মক ক্ষয়ের কারণ হয়। দক্ষিণের দূরবর্তী অঞ্চলে ভেড়া খামার শিল্প ১৯শ শতকের শেষের দিকে সমৃদ্ধ হয়, কারণ প্যাটাগোনিয়ার তৃণভূমিগুলো বসতি স্থাপনের আওতায় আসে।
যদিও সেচ খাল নির্মাণ, সীমিত পরিসরে মজুর শ্রম এবং মৌমাছি পালন চালু করা হয়েছিল, তবুও চিলির কৃষি অন্যান্য অর্থনৈতিক খাতের তুলনায় পিছিয়ে ছিল। ইনকুইলিনাজে, যা সামন্তবাদকে স্মরণ করিয়ে দেয়, ১৯৬০-এর দশক পর্যন্ত টিকে ছিল।
শিল্পায়নের নীতির অংশ হিসেবে চিলি সরকার ১৯৫০-এর দশকের শেষ এবং ১৯৬০-এর দশকের শুরুর দিকে ডেইরি প্ল্যান্ট, হিমায়িত কসাইখানা, চিনি শোধনাগার এবং পরিবহন অবকাঠামোতে বিনিয়োগ করে। পরবর্তী চিলির ভূমি সংস্কার ১৯৬০ ও ১৯৭০-এর দশকে কৃষিতে গভীর পরিবর্তন আনে। বৃহৎ সম্পত্তিগুলো () বিভক্ত করে কাম্পেসিনো ও সমবায়ীদের মাঝে বিতরণ করা হয়। কৃষক সংঘগুলোকে বৈধতা ও উৎসাহ দেওয়া হয়। তবে চিলির সামরিক একনায়কতন্ত্র (১৯৭৩–১৯৯০) অগাস্তো পিনোশের নেতৃত্বে ১৯৭৩ সালে আংশিক ভূমি পুনর্গঠন শুরু করলে কৃষি ক্রমশ বৃহৎ ব্যক্তিগত সংস্থা ও ব্যক্তিদের হাতে কেন্দ্রীভূত হয়। ১৯৮২ সালের সংকট চলাকালে কিছুটা ধাক্কা খেলেও, ১৯৮০-এর দশকে বিশেষ করে ফল রপ্তানির ক্ষেত্রে চিলির কৃষি খাত সম্প্রসারিত হয়।
কক্সবাজার সিটি কলেজ

কক্সবাজার সিটি কলেজ কক্সবাজার জেলার অন্যতম ঐতিহ্যবাহী বিদ্যাপীঠ। এটির একটি আধুনিক মানসম্পন্ন ক্যাম্পাস রয়েছে। 
নব্বইয়ের দশকের গোড়ার দিকে শিক্ষাবিদ অধ্যাপক মমতাজুল হকের নেতৃত্বে তরুণ শিক্ষিতদের একটি দল কক্সবাজার শহরে একটি বেসরকারি কলেজ প্রতিষ্ঠার জন্য উদ্যোগ গ্রহণ করে। এই দলে ছিলেন শহরের তিনজন শিক্ষাবান্ধব কর্মী জনাব আনোয়ার সাদাত, অ্যাডভোকেট ফরিদুল আলম এবং অধ্যাপক অজিত দাস। পরবর্তীতে, কক্সবাজার পৌরসভার তৎকালীন চেয়ারম্যান জনাব নুরুল আবছার, রাজনীতিবিদ জনাব একরামুল হুদা চৌধুরী, সাংবাদিক জনাব বদিউল আলম এবং জনাব আবু মোঃ জাফর সাদেককে এই উদ্যোগে অন্তর্ভুক্ত করা হয়েছিল। তাদের যৌথ প্রচেষ্টায়,"কক্সবাজার সিটি কলেজ" ১৯৯৩ সালে একটি উচ্চ মাধ্যমিক শিক্ষা প্রতিষ্ঠান হিসেবে তার যাত্রা শুরু করে এবং ওই বছরের ২৯ জুলাই থেকে প্রথম ক্লাস শুরু হয়েছিল।
কক্সবাজার সদরে এই কলেজটি অবস্থিত।
একটি দুইতলা বিশিষ্ট লাইব্রেরী ভবন(প্রায় ২০ হাজার বই)। বাসভবন নিয়ে মোট ৬ টি ভবন নিয়ে কলেজের পুরো কাঠামোটি গঠিত। আছে একটি শহীদ মিনার।অতি শীঘ্রই এটি জাতীয়করন হওয়ার পথে।
কানাডার কৃষির ইতিহাস

১৬ শতকে স্যামুয়েল দে চ্যাম্পলেইন এবং গ্যাব্রিয়েল সাগার্ড উল্লেখ করেন যে ইরোকুইস এবং হুরন জনগোষ্ঠী ভুট্টা বা "ইন্ডিয়ান কর্ন" চাষ করত। ১৬ শতকের মধ্যেই উত্তর আমেরিকার কৃষিভূমিতে ভুট্টা ("Zea mays"), শিম ("Phaseolus"), স্কোয়াশ ("Cucurbita") এবং সূর্যমুখী ("Helianthus annus") ব্যাপকভাবে চাষ করা হতো। খ্রিস্টপূর্ব ২৩শ শতকের দিকেই উত্তর-পূর্ব বনাঞ্চলে স্কোয়াশের প্রমাণ পাওয়া গেছে। ৫০০ খ্রিস্টাব্দের প্রত্নতাত্ত্বিক গবেষণায় দক্ষিণ অন্টারিওতে ভুট্টা চাষের অস্তিত্ব পাওয়া গেছে।
পূর্ব কানাডা পশ্চিম কানাডার তুলনায় অনেক আগেই বসতি স্থাপিত হয়েছিল। পরবর্তীকালে রূপার্টস ল্যান্ড এবং নর্থওয়েস্ট টেরিটরিজ অঞ্চলে অভিবাসন ও ব্যবসায়িক কেন্দ্র গড়ে ওঠে। প্রথম অভিবাসীরা ইউরোপীয় কৃষি ও গৃহপালনের পদ্ধতিকে স্থানীয় পরিবেশের সাথে মানিয়ে নেয়।
১৬০৫ সালের দিকে ফরাসি আকাদিয়ানরা মেরিটাইম অঞ্চলে ডাইক নির্মাণ করে গম, ফ্ল্যাক্স, শাকসবজি, ঘাসের চারণভূমি এবং জলাভূমির চাষাবাদ শুরু করে। নিউ ব্রান্সউইক, নোভা স্কটিয়া এবং প্রিন্স এডওয়ার্ড আইল্যান্ড প্রধানত দুগ্ধজাত পণ্য, পশুপালন এবং মিশ্র কৃষি কার্যক্রমে অবদান রাখে। নোভা স্কটিয়ার উত্তর-পশ্চিম উপকূলে কিছু ফল চাষও হয়ে থাকে।
পিটার পন্ড ১৭৭৮ সালে লেক আথাবাস্কায় প্রথম শস্য বাগান করেন। যদিও বড় আকারের কৃষি তখনও অনেক দূরে ছিল, হাডসন বে কোম্পানির ব্যবসায়ী, সোনার খনি শ্রমিক এবং মিশনারিরা ফসল ফলানো ও গবাদিপশু পালন শুরু করেন। নর্থওয়েস্ট টেরিটরিজ, ইউকন এবং নুনাভুট অঞ্চলে প্রধানত কানাডিয়ান শিল্ড, পাথুরে ভূমি, এবং উপ-আর্কটিক বনাঞ্চল বিস্তৃত। এখানে জনসংখ্যা তুলনামূলক কম এবং কৃষি বাণিজ্যিকভাবে তেমন প্রসার লাভ করেনি। তিমি শিকার, চিংড়ি আহরণ এবং শিকার খাদ্য উৎপাদনে ভূমিকা রাখে।
কানাডিয়ান কর্মকর্তারা কৃষিকে ১৯ শতকের প্রেইরি অঞ্চলের আদিবাসীদের মধ্যে সংহতির উপায় হিসেবে বিবেচনা করতেন। একইভাবে কিছু আদিবাসী সম্প্রদায়ও বাইসন জনসংখ্যার হ্রাসের ফলে কৃষিকে অভিযোজনের একটি কৌশল হিসেবে দেখেছিল। তাই বিভিন্ন চুক্তিতে কৃষি বিষয়ক প্রতিশ্রুতি যুক্ত করা হয়েছিল। তবে, Peasant Farm Policy-এর মতো কিছু নীতির কারণে আদিবাসী জনগোষ্ঠীর জন্য কৃষি টেকসই হয়ে ওঠেনি।
লর্ড সেলকার্ক ১৮১৪ সালে পশ্চিমাঞ্চলীয় প্রেইরিতে প্রথম গম উৎপাদন করেন। রেড ফাইফ গম ১৮৬৮ সালে চালু হয়। ডমিনিয়ন ল্যান্ডস অ্যাক্ট ১৮৭২ কৃষকদের কানাডার পশ্চিমাঞ্চলে ১৬০ একর (৬৫ হেক্টর) জমি উন্নয়নের সুযোগ দেয়।
ব্রিটিশ কলাম্বিয়ার কৃষি সোনার খনি, খনিজ উত্তোলন, এবং কাঠ শিল্পের সঙ্গে ঘনিষ্ঠভাবে সংযুক্ত ছিল। স্থানীয় বাজারে কৃষিপণ্য সরবরাহ ছিল একটি গুরুত্বপূর্ণ অর্থনৈতিক কার্যকলাপ। ১৮৮৯ সালে ব্রিটিশ কলাম্বিয়া ফল-চাষ সমিতি প্রতিষ্ঠিত হয়েছিল।
ভারতীয় উপমহাদেশে কৃষির ইতিহাস

ভারতের প্রাচীনতম কৃষির প্রমাণ পাওয়া যায় উত্তর-পশ্চিম ভারতীয় উপমহাদেশে, যা নবপাথর যুগের আনুমানিক ৮০০০-৬০০০ খ্রিস্টপূর্বে চাষাবাদ এবং গৃহপালিত প্রাণী ও উদ্ভিদের প্রাচীন নিদর্শন বহন করে। ভারত একসময় বিশ্বের বৃহত্তম গম ও শস্য উৎপাদনকারী দেশ ছিল।
এরপর কৃষির উন্নতির সঙ্গে সঙ্গে যন্ত্রপাতি ও প্রযুক্তির বিকাশ ঘটে। দ্বিগুণ মৌসুমি বৃষ্টিপাতের কারণে বছরে দুটি ফসল ফলানো সম্ভব হয়। ভারতীয় কৃষিপণ্য দ্রুত বিদ্যমান বাণিজ্য নেটওয়ার্কের মাধ্যমে বিশ্ববাজারে পৌঁছায় এবং একই সঙ্গে বিদেশি ফসল ভারতে প্রবেশ করে। ভারতীয়দের কাছে জীবনধারণের জন্য অপরিহার্য গাছপালা ও প্রাণীগুলিকে পূজ্য হিসেবে গণ্য করা হতো।
মধ্যযুগে ভারতের সেচ ব্যবস্থায় আরও উন্নতি ঘটে এবং ভারতীয় শস্য বিশ্বের অন্যান্য অঞ্চলের অর্থনীতিকে প্রভাবিত করে। ভূমি ও পানি ব্যবস্থাপনার আধুনিক কৌশলগুলোর বিকাশ ঘটে যাতে সমানভাবে কৃষির উন্নয়ন সম্ভব হয়।
নবপাথর বিপ্লবের সময়, আনুমানিক ৮০০০-৪০০০ খ্রিস্টপূর্বে, ভারতীয় কৃষিপশুপালন ব্যবস্থায় শস্য মাড়াই, সারিবদ্ধভাবে চাষাবাদ এবং শস্যাগারে শস্য সংরক্ষণের চর্চা ছিল। বার্লি ও গম চাষের পাশাপাশি গরু, ভেড়া এবং ছাগল পালন দেখা যায় মেহরগড়ে ৮০০০-৬০০০ খ্রিস্টপূর্ব নাগাদ।
গাঙ্গাল প্রমুখ (২০১৪) মতে, প্রত্নতাত্ত্বিক ও ভৌগোলিক প্রমাণসমূহ ইঙ্গিত করে যে, নিকটপ্রাচ্য থেকে কৃষির বিস্তার উত্তর-পশ্চিম ভারতে ঘটেছিল। তবে, জঁ-ফ্রাঁসোয়া জারিজ মেহরগড়ের স্বতন্ত্র কৃষি বিকাশের পক্ষে মত দেন।
৫ম সহস্রাব্দ খ্রিস্টপূর্ব নাগাদ কাশ্মীরে কৃষি সম্প্রদায় ব্যাপকভাবে বিস্তৃত হয়। সিন্ধু উপত্যকার তুলাবস্ত্র শিল্প যথেষ্ট উন্নত ছিল এবং তুলা সুতা কাটা ও বুননের কিছু কৌশল আধুনিক ভারতের শিল্পায়নের পূর্ব পর্যন্ত টিকে ছিল।
সেচ ব্যবস্থার বিকাশ সিন্ধু উপত্যকায় আনুমানিক ৪৫০০ খ্রিস্টপূর্বে ঘটে। গিরনার অঞ্চলে খ্রিস্টপূর্ব ৩০০০ সালের কৃত্রিম জলাধার এবং আনুমানিক ২৬০০ খ্রিস্টপূর্বে নির্মিত প্রাচীন সেচ খালের প্রমাণ পাওয়া গেছে।
সিন্ধু সভ্যতায় ২৫০০ খ্রিস্টপূর্বে গরু দ্বারা চালিত লাঙ্গলের প্রত্নতাত্ত্বিক নিদর্শন পাওয়া গেছে।
মৌর্য সাম্রাজ্য (৩২২-১৮৫ খ্রিস্টপূর্ব) ভূমির শ্রেণিবিন্যাস এবং কৃষির জন্য আবহাওয়া পর্যবেক্ষণের ব্যবস্থা করেছিল। গ্রিক রাষ্ট্রদূত মেগাস্থেনিস তার 'ইন্ডিকা' গ্রন্থে ভারতীয় কৃষির বিষয়ে বিস্তারিত লিখেছেন:
তামিলরা ধান, আখ, মিলেট, মরিচ, নারকেল, কটন, কলা, তেঁতুলসহ বিভিন্ন ফসল চাষ করত।
ভারতীয় মশলা বাণিজ্যের প্রসারের ফলে ভারতীয় মশলা রোমান সাম্রাজ্যে পৌঁছে।
চোল সাম্রাজ্যর (৮৭৫-১২৭৯ খ্রিস্টাব্দ) কৃষি প্রশাসন জমির ব্যক্তিগত মালিকানার প্রচলন বৃদ্ধি করে এবং জলাধার নির্মাণে গুরুত্ব দেয়।
মুঘল আমলে ভারতের কৃষি উৎপাদন দ্রুত বৃদ্ধি পায় এবং জনসংখ্যাও বেড়ে যায়।
শেরশাহ সূরীর ভূমি সংস্কার ব্যবস্থা সম্রাট আকবর আরও উন্নত করেন।
তোদরমল মুঘল রাজস্ব ব্যবস্থায় জবত নামে এক নতুন ভূমি কর পদ্ধতি চালু করেন, যা চাষিদের অর্থনৈতিকভাবে আরও সংগঠিত করেছিল।
ব্রিটিশ শাসনে ভারতীয় কৃষি বিশ্ববাজারের সঙ্গে যুক্ত হয়, বিশেষত পাট, তুলা, গম এবং চাল রপ্তানির মাধ্যমে।
১৯৩০-এর দশকে বিশ্ব অর্থনৈতিক মন্দার ফলে ভারতীয় কৃষিতে মন্দা দেখা দেয়, বিশেষ করে বাংলার খাদ্য উৎপাদন উল্লেখযোগ্যভাবে হ্রাস পায়।
১৯৬০-এর দশক থেকে সবুজ বিপ্লব, হলুদ বিপ্লব (তেলবীজ উৎপাদন), অপারেশন ফ্লাড (দুগ্ধ উৎপাদন) ইত্যাদি কৃষিতে বিপ্লব ঘটায়।
১৯৯১ সালের অর্থনৈতিক সংস্কারের ফলে কৃষি রপ্তানি দ্রুত বৃদ্ধি পায় এবং চুক্তিভিত্তিক কৃষি জনপ্রিয়তা লাভ করে। তবে, কৃষকের ঋণগ্রস্ততার ফলে আত্মহত্যার হার বেড়ে যায়।
ভারত বর্তমানে গম, ভোজ্য তেল, আলু, মসলাজাতীয় ফসল, চা, মৎস্য চাষ, ফল ও সবজি উৎপাদনে বিশ্বসেরা দেশগুলোর মধ্যে অন্যতম।
স্বাধিকার থেকে স্বাধীনতা

স্বাধিকার থেকে স্বাধীনতা কুষ্টিয়ার এনএস রোডে অবস্থিত একটি মঞ্চ ও চত্বর। বাংলাদেশের স্বাধীনতার ইতিহাস তুলে ধরতে এই চত্বর ১৯৭২ সালে নির্মাণ করা হয়। মঞ্চে বায়ান্নর ভাষা আন্দোলন থেকে শুরু করে একাত্তরের মুক্তিযুদ্ধ পর্যন্ত ইতিহাসের বিভিন্ন আন্দোলন-সংগ্রাম চিত্রায়িত হয়েছে।
১৯৭১ সালে স্বাধীনতা যুদ্ধ চলাকালীন পাক সেনারা কুষ্টিয়ার এনএস রোডে অবস্থিত পৌর বাজারে শক্তিশালী বোমা নিক্ষেপ করে। ফলে সড়কসহ বাজারের ব্যাপক ক্ষতি হয়। ক্ষতিগ্রস্ত স্থানে ১৯৭২ সালে পৌরসভার তৎকালীন চেয়ারম্যান ম. ম. রেজা সাহেব মঞ্চটি নির্মাণের উদ্যোগ গ্রহণ করেন। মঞ্চটি নির্মাণে তৎকালীন কুষ্টিয়ার নাগরিক কমিটি সহযোগিতা করেছিল।
অনেক বছর ধরে মঞ্চটি অবহেলিত ছিল। মঞ্চের ভাস্কর্যগুলোর রং উঠে গিয়েছিল। অনেক জায়গায় ফেটে ও ভেঙে গিয়েছিল। সংশ্লিষ্ট কর্তৃপক্ষ এই বিষয়ে কোনো কোনো পদক্ষেপ গ্রহণ করেনি। ২০২৪ সালের ৯ আগস্ট বৈষম্য বিরোধী ছাত্র আন্দোলনকারীদের উদ্যোগে মঞ্চের সংস্কার কাজ সম্পন্ন হয়।
জাপু ফিজো

জাপু ফিজো (১৬ মে ১৯০৪ – ৩০ এপ্রিল ১৯৯০), সাধারণত এ. জেড. ফিজো অথবা অঙ্গামি জাপু ফিজো নামে পরিচিত, ছিলেন একজন ব্রিটিশ নাগরিকত্বধারী নাগা জাতীয়তাবাদী নেতা। তার প্রভাবে, নাগা জাতীয় পরিষদ আত্মনিয়ন্ত্রণের অধিকার দাবি করে; ১৯৫৮ সালে ভারত রাষ্ট্র সশস্ত্র বাহিনী বিশেষ ক্ষমতা আইন আরোপ করলে সেটি সশস্ত্র প্রতিরোধের রূপ ধারণ করে।
জাপু ফিজো ১৬ মে ১৯০৪ সালে খনোমা গ্রামে অঙ্গামি নাগা জাতির অন্তর্গত মেরহুমা বংশে জন্মগ্রহণ করেন। তিনি বার্মায় জাপানি সেনাবাহিনীর সহযোগিতা করেন। শৈশবকালে পক্ষাঘাতের কারণে তার মুখের আকারে অত্যন্ত বিকৃতি ঘটে। 
ব্রিটিশরা যখন ভারতের শাসন ব্যবস্থা হস্তান্তরের প্রস্তুতি নিচ্ছিল, তখন ফিজো আলাদাভাবে স্থানীয় অসমীয়া, গারো, খাসিয়া, লুসাই, আবোর, মিশমি ও মৈতে নেতাদের সাথে সাক্ষাৎ করেন, যাতে তারা প্রস্তাবিত ভারত সংঘে যোগদানের পরিবর্তে তাদের নিজস্ব স্বাধীন রাষ্ট্র গঠনে রাজি হন। তবে, তার প্রচেষ্টা ব্যর্থ হয়। ১৪ আগস্ট ১৯৪৭, ভারতের স্বাধীনতা লাভের এক দিন পূর্বে, ফিজো নাগা অঞ্চলের স্বাধীনতা ঘোষণা করেন।
১৯৪০-এর দশকের শেষের দিকে, নাগা জাতীয় পরিষদের সচিব ইমতি অলিবা আয়ো ভারতীয় সীমান্ত প্রশাসন পরিষেবায় নিয়োগ পেয়ে রাজনীতি থেকে অবসর গ্রহণ করলে এনএনসি-তে ফিজোর প্রভাব বৃদ্ধি পায়। ১৯৪৮ সালে ভারত-বার্মা সীমান্তে অস্থিরতা সৃষ্টির অভিযোগে ফিজোকে কলকাতার প্রেসিডেন্সি কারাগারে বন্দী করা হয়েছিল। কারাগার থেকে মুক্তি পাওয়ার পর, তিনি নাগা জাতীয় পরিষদের চতুর্থ সভাপতি এবং প্রধান মতাদর্শী হয়ে ওঠেন। ১৯৪৯ সালের অক্টোবর–নভেম্বর মাসে জাখামা গ্রামের ভিজার অঙ্গামিকে এক ভোটের ব্যবধানে পরাজিত করে ফিজো এনএনসির চেয়ারম্যান হন। তার নেতৃত্বে, এনএনসি ভারত থেকে বিচ্ছিন্ন হওয়ার পথে অগ্রসর হতে শুরু করে। ফিজো নাগা জনগণকে ভারতীয় নির্বাচন বর্জনের আহ্বান জানান। তিনি ১৯৫১ সালের ডিসেম্বর মাসে ভারতের প্রধানমন্ত্রী জওহরলাল নেহেরুর সাথে তেজপুরে, ১৯৫২ সালের মার্চে দিল্লিতে এবং জুলাইয়ে ডিব্রুগড়ে সাক্ষাৎ করেন। তিনি ১৯৫২ সালে জয়পাল সিংয়ের সাথেও সাক্ষাৎ করেন। অবৈধ প্রবেশের জন্য তাকে বার্মায় গ্রেপ্তার করা হয়েছিল।
সেপ্টেম্বর ১৯৫৪ সালে, ফিজো তুয়েনসাংয়ের চাং প্রধানদের সহায়তায় "গণসার্বভৌম মুক্ত নাগাল্যান্ড প্রজাতন্ত্র" গঠন করেন। এছাড়াও, শান্তিপূর্ণ মীমাংসার সম্ভাবনা কমে যাওয়ায় তিনি এনএনসির কাঠামো পুনর্গঠন করেন।।
১৯৫৫ সালে, টি. সাখরি ও জে. বি. জাসোকি খনোমা গ্রামে এক সভায় ফিজোর সঙ্গে মতবিরোধ করেন। ফিজো ১৯৫৬ সালের জানুয়ারিতে সাখরিকে খুন করেন। ২২ মার্চ ১৯৫৬ সালে তিনি "নাগা কেন্দ্রীয় সরকার" গঠন করেন, ১৯৫৯ সালে সেটির নাম পরিবর্তন করে "নাগাল্যান্ড যুক্তরাষ্ট্র সরকার" (এফজিএন) করা হয়। নতুন এই সংগঠনের একটি গুপ্ত নাগা সেনাবাহিনী ছিল।
১৯৫৬ সালের ডিসেম্বরে ফিজো পূর্ব পাকিস্তানে পালিয়ে যান এবং সেখান থেকে লন্ডনে যান। তিনি নির্বাসিত অবস্থাতেই নাগাল্যান্ডের বিচ্ছিন্নতাবাদী আন্দোলনকে সমর্থন করতে থাকেন।  ১৯৯০ সালে লন্ডনে ফিজো মৃত্যুবরণ করেন। তার ১১ জন সন্তান ছিল। নাগা হিলস থেকে পূর্ব পাকিস্তানে পালিয়ে যাওয়ার সময় তার কোনো ভারতীয় পাসপোর্ট ছিল না। লন্ডনে থাকার সময় তিনি ব্রিটিশ পাসপোর্ট অর্জন করেন, কিন্তু ভারতীয় দূতাবাস তাকে ভারতের ভিসা দিতে অস্বীকৃতি জানায়। খোদাও ইয়ানথান পরে বলেন, "মিস্টার ফিজো ছিলেন একজন নিখুঁত নাগা নেতা। আমি বিশ্বাস করি না যে তার মতো কোনো নাগা নেতা আর কখনও আসবে।"
ইদ্রিস আল-মামুন

আবু আল-আলা ইদ্রিস আল-মামুন ( ; "আবু আল-লা আল-মা'মুন ইদ্রিস ইবনে আল-মানসুর" ; মৃত্যু: ১৬ বা ১৭ অক্টোবর ১২৩২) ছিলেন আলমোহাদের একজন প্রতিদ্বন্দ্বী খলিফা। তিনি ১২২৯ সাল থেকে তাঁর মৃত্যু পর্যন্ত সাম্রাজ্যের কিছু অংশে শাসন করেছিলেন। তিনি আবু ইউসুফ ইয়াকুব আল-মনসুরের পুত্র। মুহাম্মদ আল-নাসির এবং আবদুল্লাহ আল-আদিলের ভাই ছিলেন।
আল-মা'মুন ছিলেন প্রথম আলমোহাদ শাসক হিসেবে আনুষ্ঠানিকভাবে মাহদী ইবনে তুমার্তের ইমামত ত্যাগ করেন। এর পরিবর্তে বাগদাদের আব্বাসীয় খলিফাকে ইমাম হিসেবে মেনে নেন। এবং মালিকি মাযহাবের তাকলিদকে সমর্থন করেন। আগে আলমোরাভিদরা এটি প্রচার করত। আলমোহাদরা আলমোরাভিদদের এক শতাব্দী আগে ক্ষমতাচ্যুত করেছিল। তিনি বলেন মাহদি উপাধি আসলে যিশুর জন্য।। এর ফলে তার ভাইপো ইয়াহিয়া নিজেকে খলিফা ঘোষণা করেন এবং গৃহযুদ্ধ শুরু হয়। একই সময়ে আমির আল-মুতাওয়াক্কিলের অধীনে মুরসিয়ায় একটি বিদ্রোহ সংঘটিত হয়। তাই আল-মামুন বিদ্রোহ দমনের জন্য ভ্যালেন্সিয়া থেকে তার আত্মীয় আবু জায়েদকে মুরসিয়ায় পাঠান। কিন্তু আবু জায়েদ হেরে যান। এরপর আল-মামুন নিজে সেনাবাহিনী দল নিয়ে আল-মুতাওয়াক্কিলের মুখোমুখি হন। কিন্তু তিনি শহরটি দখল করতে পারেননি। উত্তর আফ্রিকার পরিস্থিতি আরও খারাপ হওয়ার সাথে সাথে আল-মামুন মরক্কো চলে যান এবং উপদ্বীপে আলমোহাদ শাসন শেষ হয়। 
ইদ্রিস ক্যাস্টিলের ফার্দিনান্দ তৃতীয়ের সাহায্য চান এবং ১২,০০০ যোদ্ধার সহায়তায় তিনি মারাকেশ পুনরুদ্ধার করেন। ও ইয়াহিয়াকে সমর্থনকারী শাইখদের হত্যা করেন। বিজয়ের পর তিনি ফের্দিনান্দের সঙ্গে চুক্তি বজায় রাখেন এবং ১২৩০ সালে মারাকেশে একটি খ্রিস্টান গির্জা নির্মাণের অনুমতি দেন। দুই বছর পর ইয়াহিয়া গির্জাটি ধ্বংস করে ফেলেন। তার অবস্থান পরিবর্তনের ফলে জনপ্রিয় সমর্থন হারান। ১২৩২ সালের প্রথম দিকে তিনি সেউতা অবরোধ করেন। তখন ইয়াহিয়া সুযোগ নিয়ে মারাকেশ দখল করে নেন। ইদ্রিস শহর পুনরুদ্ধারের পথে মারা যান এবং তার পুত্র আবদ আল-ওয়াহিদ দ্বিতীয় ক্ষমতা গ্রহণ করেন।
আলমোহাদ মতবাদ প্রত্যাখ্যানের ফলে ইফরিকিয়া প্রদেশে হাফসিদ রাজবংশের পতন ঘটে।
তার একজন স্ত্রী খ্রিস্টান ধর্মের ছিল।তার নাম হাব্বাবা। ইদ্রিস মারা যাওয়ার পর তিনি প্রথমে খ্রিস্টান প্রাসাদ রক্ষীদের খবর দেন। যার ফলে তারা মুসলিম অভিজাতদের তুলনায় কৌশলগত সুবিধা পায়।
ইদ্রিসের এক পুত্রের নাম ছিল আবু আল-হাসান আস-সাইদ আল-মুতাদিদ।
আল-জাউনি স্কুল গণহত্যা (সেপ্টেম্বর ২০২৪)

আল-জাউনি স্কুল গণহত্যা হলো ২০২৪ সালের ১১ সেপ্টেম্বরের প্রাক্কালে ইসরায়েলি বিমানবাহিনী কর্তৃক সংঘটিত একটি গণহত্যা। ইসরায়েলি বিমানবাহিনী মধ্য গাজা উপত্যকার নুসাইরাত শরণার্থী শিবিরে অবস্থিত আল-জাউনি স্কুলের আশেপাশে যুদ্ধবিমান থেকে অত্যন্ত বিস্ফোরক ক্ষেপণাস্ত্র দিয়ে বোমাবর্ষণ করার মাধ্যমে এ গণহত্যা চালায়। এই গণহত্যার ফলে ১৭ জন ফিলিস্তিনি নিহত হন। আরও কয়েক ডজন ফিলিস্তিনি আহত হন এবং আল-জাউনি স্কুলের বিশাল অংশ ধ্বংস হয়ে যায়। পূর্ববর্তী অন্যান্য গণহত্যার মতো এই গণহত্যার পরেও ইসরায়েল দাবি করেছিল যে,এই গণহত্যার লক্ষ্যবস্তু ছিল হামাস সদস্যরা। কিন্তু, হামাস এই অভিযোগগুলি অস্বীকার করেছে। এখানে লক্ষণীয় যে, এই গণহত্যার শিকারদের বেশিরভাগই ছিলেন নারী ও শিশু। নিকট প্রাচ্যে ফিলিস্তিনিদের জন্য জাতিসংঘের ত্রাণ ও কর্মসংস্থান সংস্থা (ইউএনআরডব্লিউ) এ কর্মরত ছয়জন পুরুষ কর্মীও এই গণহত্যায় নিহত হয়েছিলেন। 
২০২৩-২৪ সালে গাজা উপত্যকায় ফিলিস্তিনি উপদলগুলির বিরুদ্ধে যুদ্ধের সময়, ইসরায়েল বিভিন্ন গভর্নরেট এবং অঞ্চলে শত শত গণহত্যা চালিয়েছিল। স্থানীয় ও আন্তর্জাতিক সূত্র অনুসারে, এসকল গণহত্যার ফলে নারী, শিশু এবং বয়স্কদের সহ বিপুল সংখ্যক মানুষ হতাহত হবার ঘটনা ঘটে। ইসরায়েলি বাহিনী সামরিক এলাকা এবং ঘনবসতিপূর্ণ আবাসিক এলাকায় বিমান হামলার মধ্যে পার্থক্য করেনি। তারা গাজা স্ট্রিপের প্রতিটি স্থানে আক্রমণ করেছে যার ফলে হাসপাতাল, স্কুল এবং বাড়িঘর সহ বেসামরিক অবকাঠামো ব্যাপকভাবে ক্ষয় ক্ষতির হয়েছে। 
অ্যামনেস্টি ইন্টারন্যাশনাল, ‌ রাইটস ওয়াচ এর মতো বেশ কয়েকটি আন্তর্জাতিক মানবিক সংস্থা ইসরায়েলি সেনাবাহিনীর অত্যধিক এবং অসামঞ্জস্যপূর্ণ শক্তি প্রয়োগের বিষয়ে উদ্বেগ প্রকাশ করেছে।তারা প্রতিবেদনে উল্লেখ করেছে যে, এই আক্রমণগুলি আন্তর্জাতিক আইনের অধীনে যুদ্ধাপরাধ হিসেবে বিবেচিত হওয়ার যোগ্য। 
২০২৪ সালের ১১ সেপ্টেম্বর বিকেলে, ইসরায়েলি দখলদার বিমান নুসাইরাত শরণার্থী শিবিরের (মধ্য গাজা উপত্যকার) আল-জাউনি স্কুলের আশেপাশে আক্রমণ করে। এটি ছিল আল-জাউনি স্কুলের আশেপাশে করা পঞ্চম আক্রমণ, কিন্তু এই অভিযানটি অনেক সহিংস এবং তীব্র ছিল। এই স্কুলটিতে শত শত বাস্তুচ্যুত মানুষ বাস করত যারা ইসরায়েলের যুদ্ধের সময় বাস্তুচ্যুত হয়েছিল। তবুও এর আশেপাশের এলাকা সরাসরি আক্রমণের লক্ষ্যবস্তুতে পরিণত হয়েছিল। এই গণহত্যার ফলে প্রাথমিকভাবে ৯ জন ফিলিস্তিনি নিহত হবার কথা জানা যায়।পরবর্তীতে,প্রতিরক্ষা দল ধ্বংসস্তূপের নিচে মৃতদেহ অনুসন্ধান চালিয়ে লাশ উদ্ধারের পর নিহতের সংখ্যা ১৭ জনে উন্নীত হয়। 
ইসরায়েলি সেনাবাহিনী এ গণহত্যার কয়েক ঘন্টা পরে একটি বিবৃতি জারি করে দাবি করে যে, নুসাইরাত শরণার্থী শিবিরের আল-জাউনি স্কুলে একটি কমান্ড এবং নিয়ন্ত্রণ কেন্দ্রে কর্মরত জঙ্গিদের লক্ষ্য করে হামলাটি করা হয়েছিল।তারা আরও বলে যে "এই হামলায় নয়জন হামাস জঙ্গিকে নির্মূল করা হয়েছে।" 
এই অনুচ্ছেদে এই গণহত্যার প্রতি আরব ও পশ্চিমা দেশ এবং আন্তর্জাতিক সংস্থাগুলির প্রতিক্রিয়ার একটি সংক্ষিপ্ত তালিকা অন্তর্ভুক্ত করা হয়েছে। এদের প্রতিটিই গণহত্যার প্রতি তাদের একই স্বাভাবিক এবং পুনরাবৃত্তিমূলক প্রতিক্রিয়া:
গৌতমী নায়ার

গৌতমী নায়ার একজন ভারতীয় অভিনেত্রী এবং পরিচালক। ইনি মূলত মালায়ালাম চলচ্চিত্র জগতের সাথে যুক্ত। ২০১২ সালের "সেকেন্ড শো" চলচ্চিত্রের মাধ্যমে তিনি রূপালী পর্দায় আত্মপ্রকাশ করেন। 
গৌতমী নায়ার আলাপুঝায় জন্মগ্রহণ করেন। তার পিতামাতার নাম মধু নায়ার এবং শোভা। তার এক বড় বোন আছে যার নাম গায়ত্রী।
চলচ্চিত্র জগতে প্রবেশ করার জন্য তিনি তার পড়াশোনা মাঝপথে ছেড়ে দেন। পরে ২০১২ সালে, তিনি তিরুবনন্তপুরমের "গভর্নমেন্ট কলেজ ফর উইমেন" -এ মনোবিজ্ঞান শাখায় ভর্তি হন। তিনি সেই কলেজ থেকেই স্নাতকোত্তর ডিগ্রি অর্জন করেন এবং বিশ্ববিদ্যালয়ের পরীক্ষায় দ্বিতীয় স্থান অধিকার করেন। 
গৌতমী মালায়ালাম ছবি "সেকেন্ড শো" -তে অভিনয়ের মাধ্যমে অভিনয় জগতে প্রবেশ করেন। তার দ্বিতীয় চলচ্চিত্র ছিল "ডায়মন্ড নেকলেস।" এটি একটি মালায়ালাম চলচ্চিত্র যেখানে গৌতমী ফাহাদ ফাসিল এবং সম্ভ্রুতা সুনীল -এর মতো অভিনেতাদের সাথে কাজ করার সুযোগ পান। এই চলচ্চিত্রে গৌতমী একজন নার্সের ভূমিকায় অভিনয় করেছিলেন। একজন তামিল মেয়ের চরিত্রে তার অভিনয় খুবই প্রশংসিত হয়েছিল। তার পরবর্তী মালায়ালাম ছবি "চ্যাপ্টারস" -ও বেশ প্রশংসিত হয়েছিল। 
গৌতমী ২০১৭ সালের মার্চ মাসে একটি অনলাইন সংবাদ পত্রিকার মাধ্যমে ঘোষণা করেছিলেন যে তিনি বিনোদন জগতের সাথে যুক্ত জনৈক ব্যাক্তিকে বিয়ে করবেন। ২০১৭ সালের ২ এপ্রিল তারিখে তিনি চলচ্চিত্র নির্মাতা শ্রীনাথ রাজেন্দ্রনকে বিয়ে করেন। ২০২৩ সালে, বিয়ের প্রায় ৩ বছর পর তিনি ঘোষণা করেন যে তিনি তার স্বামীর থেকে আলাদা হয়ে গেছেন।
হরিথা জি. নায়ার

হরিথা জি. নায়ার হলেন একজন ভারতীয় অভিনেত্রী। ইনি মূলত মালায়ালাম টেলিভিশন ধারাবাহিক এবং চলচ্চিত্রে অভিনয় করার জন্য পরিচিত।
হরিথা প্রথমে একজন একজন নার্স হিসাবে করমর্ত ছিলেন এবং পরে অভিনয় জগতে প্রবেশ করেন। তিনি জন্মসূত্রে কেরালার কোট্টায়াম জেলার বাসিন্দা। তার এক বড় ভাই আছে যার নাম হরিশ।
হরিথা ২০২৩ সালের ১০ নভেম্বর তারিখে চলচ্চিত্র সম্পাদক ভি এস বিনায়ককে বিয়ে করেন।
২০১৮ সালে হরিথা আমচলিক টেলিভিশনে সম্প্রচারিত প্রতিযোগীতামূলক অনুষ্ঠান "থারোদয়ামে" অংশগ্রহন করেছিলেন এবং প্রতিযোগীতার চূড়ান্ত পর্বের জন্য নির্বাচিত হয়েছিলেন। তিনি আঞ্চলিক টেলিভিশন ধারাবাহিক "কস্তুরিমান"-এ শ্রীকুট্টি নামক একটি পার্শ্ব চরিত্রে অভিনয় করেন যার মাধ্যমে অভিনয় জগতে তার আত্মপ্রকাশ ঘটে।
২০১৯ সালে, হরিথা ভৌতিক নাটক "উন্নিমায়া"-তে একজন ভূতগ্রস্ত মেয়ে, শিবগঙ্গার চরিত্রে অভিনয় করেছিলেন। ২০২০ থেকে ২০২২ পর্যন্ত, তিনি "থিঙ্কালকালামান" ধারাবাহিকে প্রধান চরিত্র কীর্তির ভূমিকায় অভিনয় করেন।
২০২৩ সাল থেকে, হরিথা "শ্যামাম্বরম" ধারাবাহিকে প্রধান চরিত্রে অভিনয় করছেন। এই ধারাবাহিকে তিনি একজন কৃষ্ণাঙ্গি গায়িকা শ্যামার ভূমিকা পালন করছেন।
নন্দিনী দাস

নন্দিনী দাস (জন্ম নভেম্বর ১৯৭৪) অক্সফোর্ড বিশ্ববিদ্যালয়ের ইংরেজি অনুষদে প্রাথমিক আধুনিক সাহিত্য ও সংস্কৃতির অধ্যাপক। তিনি শেক্সপিয়ার অধ্যয়ন, রেনেসাঁর রোম্যান্স লেখা, প্রাথমিক ভ্রমণ সাহিত্য এবং বিভিন্ন সংস্কৃতির মধ্যে সাক্ষাতের একজন বিশেষজ্ঞ।
নন্দিনী দাস ভারতে বেড়ে ওঠেন এবং স্কুলে বিজ্ঞান অধ্যয়ন করেন এবং এক বছর প্রকাশনা শিল্পে সফটওয়্যার প্রোগ্রামার হিসেবে কাজ করার পর, একাডেমিক গবেষণায় ফিরে আসার সিদ্ধান্ত নেন। প্রায় ১০ বছর বয়সে, তিনি ভারতীয় টেলিভিশনে উইলিয়াম শেক্সপিয়ারের "অ্যাজ ইউ লাইক ইট" নাটকে ভেনেসা রেডগ্রেভকে দেখে অনুপ্রাণিত হন। তিনি ভারতের কলকাতার যাদবপুর বিশ্ববিদ্যালয় থেকে ইংরেজিতে বিএ ডিগ্রি অর্জন করেন, এরপর তিনি রোডস স্কলারশিপে অক্সফোর্ডের ইউনিভার্সিটি কলেজে (বিএ) ইংরেজি পড়ার জন্য ব্রিটেনে চলে যান। পরবর্তীতে তিনি কেমব্রিজের ট্রিনিটি কলেজ থেকে এম.ফিল এবং পিএইচডি ডিগ্রি অর্জন করেন।
নন্দিনী দাস ২০১৯ সালের অক্টোবর পর্যন্ত লিভারপুল বিশ্ববিদ্যালয়ে ইংরেজি সাহিত্যের অধ্যাপক ছিলেন। এরপর তিনি অক্সফোর্ডের এক্সেটার কলেজে টিউটোরিয়াল ফেলো হন এবং অক্সফোর্ড বিশ্ববিদ্যালয়ের ইংরেজি অনুষদে প্রাচীন আধুনিক সাহিত্য ও সংস্কৃতির অধ্যাপক হিসেবে যোগ দেন।
তার গবেষণা মূলত ১৬০০ থেকে ১৭৫০ সালের সাংস্কৃতিক ও বুদ্ধিবৃত্তিক ইতিহাসের ওপর কেন্দ্রিত। এতে কথাসাহিত্য, প্রাচীন ভ্রমণ বিবরণ এবং বিভিন্ন সংস্কৃতির মধ্যে আদান-প্রদান সম্পর্কিত গবেষণা অন্তর্ভুক্ত।
তিনি ২০০৭ সালে রবার্ট গ্রিনের "প্ল্যানেটোমাকিয়া" (১৫৮৫) এর একটি পাণ্ডিত্যপূর্ণ সংস্করণ সম্পাদনা করেছেন এবং রিচার্ড হাকলুয়েটের ' "প্রিন্সিপাল নেভিগেশনস, ভয়েজেস, ট্র্যাফিকস এবং ডিসকভারিজ অফ দ্য ইংলিশ নেশন' এর এলিজাবেথান লেভান্ট ট্রেড এবং দক্ষিণ এশিয়ার জন্য ভলিউম সম্পাদক।"
তিনি ইংল্যান্ডে ভ্রমণ, ট্রান্সকালচারালিটি এবং পরিচয়, আনুমানিক ১৫৫০-১৭০০ (টাইড) প্রকল্পের প্রকল্প পরিচালক।
তিনি উচ্চশিক্ষা একাডেমির একজন ফেলো, রিসার্চ ইংল্যান্ড কাউন্সিলের সদস্য এবং পিয়ার রিভিউ কলেজ অফ ব্রিটেনের আর্টস অ্যান্ড হিউম্যানিটিজ রিসার্চ কাউন্সিলের সদস্য।
২০১৮ সালের সেপ্টেম্বরে, তিনি বিবিসি ফোরে ""টেলস অফ টিউডর ট্রাভেল: দ্য এক্সপ্লোরার'স হ্যান্ডবুক"" উপস্থাপন করেন। তিনি চ্যানেল ৫-এর জন্য ঐতিহাসিক তথ্যচিত্র "হেনরি অষ্টম" (২০২০) এবং বিবিসি টু-এর জন্য "দ্য বোলেইনস: আ স্ক্যান্ডালাস ফ্যামিলি" (২০২১) -এ একজন বিশেষজ্ঞ ভাষ্যকার হিসেবে উপস্থিত হয়েছেন। 
দাসের ""কোরটিং ইন্ডিয়া: ইংল্যান্ড, মুঘল ইন্ডিয়া অ্যান্ড দ্য অরিজিন্স অফ এম্পায়ার"" বইটি ২০২৩ সালের ব্রিটিশ একাডেমি বই পুরস্কার জিতেছে। এটি ২০২৪ সালের উলফসন ইতিহাস পুরস্কারের জন্যও সংক্ষিপ্ত তালিকাভুক্ত ছিল।
মানবিক বিভাগে আন্তঃবিষয়ক গবেষণা এবং জনসাধারণের সম্পৃক্ততার জন্য ২০২৫ সালের নববর্ষ সম্মাননায় দাসকে ব্রিটিশ সাম্রাজ্যের সবচেয়ে উৎকৃষ্ট আদেশের কর্মকর্তা হিসেবে নিযুক্ত করা হয়েছিল।
মেঘনা নায়ার

মেঘনা নায়ার একজন ভারতীয় অভিনেত্রী যিনি মূলত তামিল এবং মালায়ালাম চলচ্চিত্রে অভিনয় করেন। 
আঠারো বছর বয়সে মেঘনা নায়ার প্রথম অভিনয়ের সুযোগ পান। তার প্রথম চলচ্চিত্র প্রকল্প ছিল "থাঙ্গাম" (২০০৮), যেখানে তিনি অভিনেতা সত্যরাজের সাথে অভিনয়ের সুযোগ পান। এই চলচ্চিত্রে মেঘনা প্রধান ভূমিকায় অভিনয় করেন। তিনি ছবিতে সত্যরাজের স্ত্রীর চরিত্রে অভিনয় করেছিলেন। পরবর্তীকালে তিনি বিবেক অভিনীত কৌতুকমখী চলচ্চিত্র "পশুপতি কেয়ার অফ রসাকাপল্লায়ম"(২০০৭) চলচ্চিত্রে অভিনয় করেন।
"পুভা থালাইয়া" (২০১১) ছবিতে মেঘনা একজন পতিতার চরিত্রে অভিনয় করেন। তারপর তিনি শিবার "সিরুথাই" (২০১১) ছবিতে একজন পুলিশ অফিসারের ভূমিকায় অভিনয় করেন। শিবা "নেল্লাই সান্থিপ্পু" (২০১২) চলচিত্রের কিছু প্রচারমূলক স্থিরচিত্রে মেঘনাকে দেখে মুগ্ধ হয়েছিলেন এবং তাকে তার চলচ্চিত্রে অভিনয়ের জন্য বেছে নিয়েছিলেন। এছাড়াও মেঘার দৈহিক উচ্চতা তাকে এই চরিত্রে নির্বাচনের জন্য অন্যতম কারণ ছিল। "সিরুথাই" এখনও পর্যন্ত মেঘার সর্বোচ্চ জনপ্রিয় কাজ যেখানে তিনি কার্তি এবং তামান্নার মতো জনপ্রিয় অভিনেতা-অভিনেত্রীদের সাথে কাজ করেছিলেন। ২০১১ সালের জুন মাসে তিনি তার নাম পরিবর্তন করে মেঘা নায়ার থেকে মেঘনা নায়ার রাখেন। ২০০০-এর দশকের শেষের দিকে এবং ২০১০-এর দশকের গোড়ার দিকে তার বেশ কয়েকটি অভিনয় প্রকল্প স্থগিত হয়ে যায়, যার মধ্যে রয়েছে "আধিক্কম", "শিবময়ম" এবং মহিলা-কেন্দ্রিক চলচ্চিত্র "মনমাধা রাজ্যম", যেখানে অক্ষয়, কীর্তি চাওলা এবং সাংঘাভিলা -এর মতো কলাকুশলীদের সাথে তার কাজ করার কথা ছিল ।
২০১০ সালে, মেঘনা মালায়ালাম ছবিতে অভিনয় শুরু করেন। তিনি সুরেশ গোপীর সাথে "রিংটোন" (২০১০) এবং অভিনেতা দিলীপের সাথে "মিস্টার মারুমাকান" (২০১২) ছবিতে অভিনয় করেন। মেঘনা সূর্য টিভিতে সম্প্রচারিত "গীতাঞ্জলি" নামের একটি টিভি ধারাবাহিকে অভিনয় করেছিলেন। তিনি এশিয়ানেটের একটি তারকা রিয়েলিটি শো "নেসলে মাঞ্চ স্টারস" -এ অংশগ্রহণ করেছিলেন।
সিরীয় সেনাবাহিনী

সিরীয় সেনাবাহিনী হল সিরিয়ার সশস্ত্র বাহিনীর স্থলবাহিনীর শাখা। আসাদ সরকারের পতনের আগ পর্যন্ত, সিরিয়ান আরব সেনাবাহিনী সিরিয়ান আরব সশস্ত্র বাহিনীর একটি স্থলবাহিনী শাখা হিসেবে বিদ্যমান ছিল, যা চারটি ইউনিফর্মধারী বাহিনীর সামরিক পরিষেবায় আধিপত্য বিস্তার করেছিল, সশস্ত্র বাহিনীর সবচেয়ে সিনিয়র পদগুলি নিয়ন্ত্রণ করেছিল এবং সর্বাধিক জনবল ছিল, প্রায় ৮০ শতাংশ সম্মিলিত পরিষেবাগুলির। ফরাসিদের দ্বারা গঠিত স্থানীয় সামরিক বাহিনী থেকে উদ্ভূত হয়েছিল , ফ্রান্স এই অঞ্চলের উপর একটি ম্যান্ডেট পাওয়ার পর।  এটি আনুষ্ঠানিকভাবে ১৯৪৫ সালে প্রতিষ্ঠিত হয়, পরের বছর এবং আনুষ্ঠানিক স্বাধীনতার ২ বছর পরে সিরিয়া পূর্ণ স্বাধীনতা লাভ করে।
তুলসী নায়ার

তুলসী নায়ার হলেন একজন ভারতীয় প্রাক্তন অভিনেত্রী যিনি দুটি তামিল ভাষার ছবিতে অভিনয় করেছেন। তিনি ২০১৩ সালের তামিল নাট্য চলচ্চিত্র "কাদাল" -এর মাধ্যমে অভিনয় জগতে আত্মপ্রকাশ করেন। 
তুলসী নায়ারের যখন চৌদ্দ বছর বয়স, তখন পরিচালক মণি রত্নমের "কাদাল" ছবিতে একটি ভূমিকার জন্য তাকে বিবেচনা করা হয়েছিল। অভিনেতা নির্বাচনের প্রাথমিক পরীক্ষায় তাকে প্রত্যাখ্যান করা হলেও পরে তাকে সংস্লিষ্ট ভূমিকার জন্য নির্বাচিত করা হয়। এই চলচ্চিত্রে তুলসী নবাগত অভিনেয়া গৌতম কার্তিকের সাথে অভিনয় করেন। কাকতালীয়ভাবে ৩২ বছর আগে তুলসীর মা এবং গৌতমের বাবাও ভারতীরাজের "আলাইগাল ওইভাথিল্লাই" (১৯৮১) ছবিতে একসাথে অভিনয় করেছিলেন। "কাদাল" ছবিতে অভিনয়ের জন্য তুলসী প্রায় বারো কেজি ওজন কমিয়েছিলেন। এই চরিত্রে অভিনয়ের জন্য প্রাথমিক প্রস্তুতি হিসাবে তুলসী অনেক অভিনয় কর্মশালায় অংশগ্রহন করে প্রশিক্ষণ প্রাপ্ত করেন। শিশুসুলভ ব্যক্তিত্বসম্পন্ন এক তরুণী নার্স বিট্রিসের ভূমিকায় অভিনয় করেছিলেন তিনি। অরবিন্দ স্বামী এবং অর্জুন সহ জনপ্রিয় অভিনেতার সাথে তুলসী অভিনয় করেন। উপকূলীয় তামিলনাড়ু অঞ্চলে চলচ্চিত্রের চিত্রগ্রহনের কাজ করা করেছিলেন। ছবি মুক্তির আগে গনমাধ্যম থেকে তাকে দূরে রাখা হয়েছিল। 
ছবিটি মুক্তির পর চলচ্চিত্রের একটি চুম্বন দৃশ্য বিতর্কের জন্ম দেয় কারণ তখন তিনি নাবালিকা ছিলেন। ২০১৩ সালের ফেব্রুয়ারিতে ছবিটি মুক্তি পায় এবং মিশ্র পর্যালোচনা পায়। নায়ারের অভিনয় সমালোচকদের কাছ থেকে ইতিবাচক পর্যালোচনা জিতেছে। রেডিফ ডট কমের তরফ থেকে তুলসীর অভিনয়ের প্রসংশা করা হয় । অন্য সমালোচকরাও তার স্বাভাবিক অভিনয় এবং তার সৌন্দর্যের প্রসংশা করেন। "সিফি ডট কম" -এর পক্ষ থেকেও তার অভিনয়ের ইতিবাচক পর্যালোচনা করা হয়। তুলসী এই চলচিত্রে তার অভিন্যের জন্য ২০১৪ সালে "বিজয় পুরস্কার" এবং "দক্ষিণ ভারতীয় আন্তর্জাতিক চলচ্চিত্র পুরস্কার" অনুষ্ঠানে সেরা মহিলা নবাগত অভিনেত্রীর বিভাগে মনোনয়ন পেয়েছিলেন।
"কাদাল" মুক্তির আগেই চিত্রগ্রাহক রবি কে. চন্দ্রন তুলসীকে তার প্রথম পরিচালিত চলচ্চিত্র "ইয়ান" (২০১৪) -এ একটি প্রধান ভূমিকায় অভিনয়ের জন্য চুক্তিবদ্ধ করেন। "ইয়ান-" এ, তুলসী মুম্বাইবাসী একজন অবসরপ্রাপ্ত প্রতিরক্ষা কর্মকর্তার মেয়ে শ্রীলার চরিত্রে অভিনয় করেছিলেন। এই চলচ্চিত্রে তিনি অভিনেতা জিভার সাথে জুটি বাঁধেন। ছবিটির চিত্রগ্রহনের কাজ হয়েছিল মরক্কোতে। ২০১৪ সালের অক্টোবর মাসে ছবিটি মুক্তি পায় এবং নেতিবাচক পর্যালোচনা পায়। "বিহাইন্ড উডস ডট কম" -এর পক্ষ থেকে তুলসীর অভিনয়ের নেতিবাচক পর্যালোচনা করা হয়। "রেডিফ ডট কম" এই চলচ্চিত্রের নায়ক-নায়িকার জুটিকে রসায়নবিহীন এবং ছবিটিকে "ভয়ঙ্কর একঘেয়ে" বলে বর্ণনা করেছে। এরপর থেকে তিনি আর কোনও ছবিতে অভিনয় করেননি। 
তুলসী নায়ারের জন্ম এক মালয়ালি পরিবারে। তার বাবা ব্যবসায়ী রাজশেখরন নায়ার। তার মা রাধা তামিল ও তেলেগু চলচ্চিত্রের একজন শীর্ষস্থানীয় অভিনেত্রী ছিলেন। তার বড় বোন কার্তিকাও একজন অভিনেত্রী। তার এক বড় ভাই আছে যার নাম ভিগনেশ নায়ার। তার মামী অম্বিকাও অভিনেত্রী ছিলেন। তুলসী প্রকাশ করেছেন যে তিনি প্রায়শই তার মা এবং বোনের কাছ থেকে অভিনয়ের পরামর্শ নিতেন। 
তুলসী মুম্বাইয়ের "পোদ্দার ইন্টারন্যাশনাল স্কুলে" ভর্তি হয়েছিলেন। তিনি রয়্যাল হলোওয়ে লন্ডনের অধিভুক্ত "রাসেল স্কয়ার ইন্টারন্যাশনাল" থেকে ব্যবসায় প্রশাসনে স্নাতক ডিগ্রি অর্জন করেছেন। এরপর তিনি কিংস কলেজ লন্ডন থেকে আন্তর্জাতিক ব্যবস্থাপনায় স্নাতকোত্তর ডিগ্রি অর্জন করেন এবং ২০২০ সালে স্নাতক হন।
নলিনী (অভিনেত্রী)

নলিনী (জন্ম আগস্ট ১৯৬৬) একজন ভারতীয় অভিনেত্রী যিনি তামিল, মালায়ালাম, তেলেগু এবং কন্নড় চলচ্চিত্রে তার অভিনয়ের জন্য পরিচিত। নলিনী টেলিভিশনেও কাজ করেছেন।
নলিনী ১৯৬৬ সালের আগস্টে তামিলনাড়ুতে জন্মগ্রহণ করেন। তিনি তার পিতা-মাতা মূর্তি এবং প্রেমার আট সন্তানের মধ্যে দ্বিতীয় সন্তান। তার বাবা ছিলেন তামিল চলচ্চিত্র জগতের সাথে যুক্ত একজন নৃত্য পরিচালক এবং তার মা ছিলেন একজন পেশাদার নৃত্যশিল্পী। নলিনীর এক বোন এবং ছয় ভাই। তিনি তামিলনাড়ুর সরকারি স্কুলে সপ্তম শ্রেণী পর্যন্ত পড়াশোনা করেছেন। সিনেমা নিয়ে ব্যস্ত হয়ে পড়ার কারনে তিনি পড়াশোনা চালিয়ে যেতে পারেননি।
নলিনী ১৯৮৭ সালে অভিনেতা রামরাজনকে বিয়ে করেন। এই দম্পতির যমজ সন্তান আচ্ছে যাদের নাম অরুণা এবং অরুণ। তাদের জন্ম ১৯৮৮ সালে। মতপার্থক্যের কারণে ২০০০ সালে নলিনী এবং তার স্বামীর বিবাহবিচ্ছেদ ঘটে। নলিনীরর মেয়ে অরুণা ২০১৩ সালের ৬ মে তারিখে রমেশ সুব্রহ্মণ্যমের সাথে বিবাহ বন্ধনে আবদ্ধ হন। নলিনী বলেছেন যে তার বিবাহবিচ্ছেদের একটি কারণ ছিল তার ধর্মীয় অনুভূতি। একজন জ্যোতিষী তাকে বলেছিলেন যে তাদের সন্তানদের কারণে রামরাজননের পেসাদার জগতে পতন ঘটবে। তিনি তার সন্তানদের আবাসিক বিদ্যালয়ে না পাঠানোর সিদ্ধান্ত নিয়েছিলেন এবং বিবাহবিচ্ছেদের পথ অবলম্বন করেন যাতে তার স্বামীর সাথে তার সন্তানদের একই বাড়িতে না থাকতে হয়। তারা এখনও পারিবারিকভাবে ঘনিষ্ঠ।
কাব্যা মারান

কাব্যা মারান (জন্ম ৬ আগস্ট ১৯৯২) একজন ভারতীয় মহিলা ব্যবসায়ী। ইনি ইন্ডিয়ান প্রিমিয়ার লীগে (আইপিএল) সানরাইজার্স হায়দ্রাবাদ ক্রিকেট দল এবং এসএ২০ লীগে সানরাইজার্স ইস্টার্ন কেপে নামক ক্রিকেট দলের সহ-মালিক এবং প্রধান। কাব্যা "সান টিভি নেটওয়ার্ক লিমিটেড" -এর নির্বাহী পরিচালক। তিনি "সান গ্রুপ" -এর কার্যনিরবাহী পরিচালক এবং প্রতিষ্ঠাতা কালানিথি মারানের কন্যা। 
কাব্যা মারান তার বাবা কলানিথি মারান কর্তৃক প্রতিষ্ঠিত সান গ্রুপে যোগদান করেন, যা এশিয়ার বৃহত্তম গনমাধ্যম সংস্থাগুলির মধ্যে একটি। তিনি সান গ্রুপের অধীনস্থ রেডিও চ্যানেল, "সান টিভি নেটওয়ার্ক" এবং "সান মিউজিক" চ্যানেলের কার্যক্রম তত্ত্বাবধানের মাধ্যমে নিজের কর্মজীবন শুরু করেছিলেন।
২০২৪ সালের জানুয়ারিতে, মারানকে তার অবদানের স্বীকৃতিস্বরূপ দেবী পুরস্কার অনুষ্ঠানে "ফেস অ্যান্ড ফোর্স বিহাইন্ড সানরাইজার্স হায়দ্রাবাদ" শীর্ষক পুরস্কারে ভূষিত করা হয়। 
কাব্যা মারানের মোট সম্পদের পরিমাণ আনুমানিক ৫০ মিলিয়ন ডলার যা ভারতীয় মুদ্রায় প্রায় ৪০৯ কোটি টাকার সমতুল্য।
দ্বিতীয় ইউসুফ

আবু ইয়াকুব ইউসুফ আল-মুস্তানসির ( - ১২২৪; "ইউসুফ বিন আন-নাসির") ১২১৩ সাল থেকে তাঁর মৃত্যু পর্যন্ত আলমোহাদের খলিফা ছিলেন। তিনি দ্বিতীয় ইউসুফ নামেও পরিচিত ছিলেন। তিনি পূর্ববর্তী খলিফা মুহাম্মদ আন-নাসিরের পুত্র ছিলেন। 
মাত্র দশ বছর বয়সে ইউসুফের পিতা মৃত্যুশয্যায় অপ্রত্যাশিতভাবে ইউসুফকে উত্তরাধিকারী হিসেবে মনোনীত করেন। তার পিতার মৃত্যুর পর আলমোহাদ শেখদের নির্বাচনে তাকে আলমোহাদ খলিফা হিসেবে নির্বাচিত করা হয়। তিনি ""আল-মুস্তানসির বি-ল্লাহ" " ("যে ঈশ্বরের সাহায্য প্রার্থনা করে") খলিফা উপাধি গ্রহণ করেন। তার মায়ের নাম কামার। তিনি একজন খ্রিস্টান দাসী ছিলেন।
দ্বিতীয় ইউসুফ আনন্দপ্রিয় ছিলেন। তিনি আলমোহাদ সাম্রাজ্যের শাসনভারের একটি অংশ ভারসাম্যপূর্ণ অভিজাত শ্রেণীর হাতে ছেড়ে দেন। এর মধ্যে ছিল তার পরিবারের বয়স্ক সদস্যরা, যেমন আল-আন্দালুসে তার বাবার ভাই এবং ইফরিকিয়ায় তার নাতি আবু আবদুল্লাহ মুহাম্মদ ইবনে আবি হাফস, মারাকেশ প্রাসাদের আমলা যেমন উজির আবু সাঈদ উসমান ইবনে জামি এবং আলমোহাদ মাসমুদা গোত্রের নেতৃস্থানীয় শেখরা। তবে কেন্দ্রীয় নেতৃত্ব না থাকার ফলে এবং ১২১২ সালে নাভাস দে টোলোসার যুদ্ধে আলমোহাদ সেনাবাহিনীর মারাত্মক ক্ষতির ফলে মাগরেবে একের পর এক বিদ্রোহ শুরু হয়। এই বিদ্রোহ দমন করতে আলমোহাদ অভিজাতদের অনেক হিমশিম খেতে হয়। যার ফলে শেষ পর্যন্ত তা হাফসিদ রাজবংশের অধীনে ইফ্রিকিয়ার বিচ্ছিন্নতার কারণে পরিনত হয়।
দ্বিতীয় ইউসুফ ১২২৪ সালের শুরুর দিকে হঠাৎ মারা যান। তার পোষা গরুর সাথে খেলার সময় দুর্ঘটনাবশত শিংয়ে আঘাত লেগে তিনি মারা যান। উত্তরাধিকারীর অভাবে ইবনে জামির নেতৃত্বে প্রাসাদের আমলারা দ্রুত মারাকেশে তার বৃদ্ধ দাদু প্রথম আবদুল-ওয়াহিদকে নতুন খলিফা হিসেবে নির্বাচিত করে। কিন্তু এই নিয়োগের দ্রুততা এবং এর অনিয়মিত প্রকৃতি আল-আন্দালুসের গভর্নর দ্বিতীয় ইউসুফের (মুহাম্মদ আল-নাসিরের ভাই) চাচাদের খুশি করেনি। তারা এই উত্তরাধিকারের বিরোধিতা করেন। তারা মুরসিয়ার আলমোহাদ গভর্নর আবদুল্লাহ আল-আদিলকে খলিফা নিযুক্ত করেন।
ইউসুফের রাজত্বের প্রথম বছরে তার তিনজন উজির ছিলেন:
ই এস আপ্পাসামি

এলিজাবেথ সোর্নাম কর্নেলিয়াস আপ্পাসামি (১৮৭৮ - ১৯৬৩), যিনি পেশাগতভাবে পল আপ্পাসামি বা ই এস আপ্পাসামি নামে পরিচিত, ছিলেন একজন ভারতীয় সমাজকর্মী এবং শিক্ষিকা। তিনি মাদ্রাজে ওয়াইডব্লিউসিএ-এর সাথে কাজ করতেন এবং ১৯২০-এর দশকে ভারতে জাতীয় মিশনারি সোসাইটির জাতীয় সম্পাদক হিসেবে দায়িত্ব পালন করেন। তিনি ১৯২৪ সালে মেয়েদের জন্য বিদ্যোদয় স্কুল প্রতিষ্ঠা করেন।
এলিজাবেথ সোর্নাম (বা স্বর্ণম) কর্নেলিয়াস ১৮৭৮ সালে জন্মগ্রহণ করেন, তিনি সলোমন দুরাইসামি কর্নেলিয়াস এবং এস্থার রাজানায়াগমের দশ সন্তানের একজন। তাঁর বাবা-মা ছিলেন খ্রিস্টান; তাঁর বাবা গণপূর্ত বিভাগে কর্মরত ছিলেন। তিনি পুনার এপিফ্যানি হাই স্কুলে পড়াশোনা করেছেন। তিনি মাদ্রাজের প্রেসিডেন্সি কলেজে ভর্তি হওয়া পঞ্চম মহিলা ছিলেন এবং সেখান থেকে স্নাতক ডিগ্রি অর্জন করেন।
এলিজাবেথ জাতীয় মিশনারি সোসাইটির সর্বভারতীয় মহিলা সম্পাদক এবং মাদ্রাজ ওয়াইডব্লিউসিএ-এর সহ-সভাপতি ছিলেন। মাদ্রাজে তাঁর সহকর্মীদের মধ্যে ছিলেন রাজনীতিবিদ মোনা হেনসম্যান এবং চিকিৎসক মুথুলক্ষ্মী রেড্ডি। তিনি কাজ, বক্তৃতা, সংগঠন এবং তহবিল সংগ্রহ করার জন্য সমগ্র ভারত ভ্রমণ করেছিলেন। ১৯১৪ সালে তিনি তাঁর ভাই জে জে কর্নেলিয়াসের সাথে মার্কিন যুক্তরাষ্ট্র ও গ্রেট ব্রিটেন ভ্রমণ করেন এবং বক্তৃতা দেন। তিনি ১৯২৪ সালে পল্লাবরমে মেয়েদের জন্য বিদ্যোদয় স্কুল নামে একটি খ্রিস্টান বোর্ডিং স্কুল প্রতিষ্ঠা করেন। তাঁর মেয়ে বিমলা ছিলেন স্কুলের প্রথম সারির ছাত্রীদের একজন।
১৯২৪ সালে তিনি ওয়াশিংটন, ডিসিতে ওয়াইডব্লিউসিএ-এর বিশ্ব কমিটির সভায় ভারতের প্রতিনিধিত্ব করেন। ১৯২৬ সালে, তিনি "নারী শিক্ষার আদর্শ" বিষয়ে বক্তৃতা দিতে সিঙ্গাপুর যান। ১৯২৮ সালে তিনি পণ্ডিতা রমাবাইয়ের একটি জীবনী লেখেন, এবং মিশিগানের ডেট্রয়েটে একটি আন্তর্জাতিক সভায় যোগদানের সময় মার্কিন যুক্তরাষ্ট্র ভ্রমণ করেন।
এলিজাবেথ বিয়ে করেছিলেন আইনজীবী ও বিচারক পল আপ্পাসামিকে। তাঁদের চারটি সন্তান ছিল: মেরি বিমলা, জন ভাস্কর, এস্টার জয়া এবং শান্ত পল। ১৯৬৩ সালে এলিজাবেথ তাঁর আশির কোঠায় বয়সে নাঙ্গমঙ্গলমে মারা যান।
অর্থনীতিবিদ জে সি কুমারাপ্পা ছিলেন তাঁর ছোট ভাই। বিশিষ্ট ভারতীয় খ্রিস্টান ধর্মতত্ত্ববিদ বিশপ এ জে আপ্পাসামি ছিলেন তাঁর দেবর। তাঁর মেয়ে বিমলা আপ্পাসামি মাউন্ট হলিওক কলেজ থেকে স্নাতক ডিগ্রি অর্জন করেন, ১৯৩৬ থেকে ১৯৬৫ সাল পর্যন্ত তিনি বিদ্যোদয় স্কুলের প্রধান শিক্ষিকা ছিলেন, এবং স্কুলের জন্য একটি গানের বই লিখেছিলেন। কন্যা জয়া আপ্পাসামি একজন শিল্পী, লেখক, কলেজ অধ্যাপক এবং ফুলব্রাইট স্কলার ছিলেন। পুত্র এস পল আপ্পাসামি ১৯৬০-এর দশকে ভারত ও সিংহলের ওয়াইএমসিএ- র একজন শিক্ষাবিদ এবং প্রতিনিধি ছিলেন।
উপসংস্কৃতি

উপসংস্কৃতি হলো একটি সাংস্কৃতিক সমাজের মধ্যে এমন একটি গোষ্ঠী, যা প্রচলিত, মানক বা প্রধান সংস্কৃতি থেকে নিজেকে পৃথক করে, যদিও এটি কিছু মূল নীতিকে বজায় রাখে। উপসংস্কৃতিগুলো সাংস্কৃতিক, রাজনৈতিক এবং যৌন বিষয়গুলোর সম্পর্কে নিজস্ব নিয়ম ও মূল্যবোধ গড়ে তোলে। উপসংস্কৃতি সমাজের অংশ হলেও তারা নিজেদের নির্দিষ্ট বৈশিষ্ট্য অক্ষুণ্ণ রাখে। উদাহরণ হিসেবে বলা যায় বিডিএসএম, হিপ্পি, হিপস্টার (যার মধ্যে ১৯৪০-এর দশকের মূল অভিভাবক উপসংস্কৃতি ও নিপস্টার অন্তর্ভুক্ত), গথ, স্টিমপাঙ্ক, বাইকার, পাঙ্ক, স্কিনহেড, কসপ্লেয়ার, ওটাকু, ফারি, হ্যাকার এবং আরও অনেক কিছু। সমাজতত্ত্ব ও সাংস্কৃতিক অধ্যয়নের মাধ্যমে উপসংস্কৃতির ধারণা বিকশিত হয়েছে। উপসংস্কৃতি প্রতিসংস্কৃতি থেকে ভিন্ন।